
**НАЦРТ**



**ПРОГРАМ ЛОКАЛНОГ ЕКОНОМСКОГ РАЗВОЈА**

**ГРАДА НИША ЗА 2020. ГОДИНУ**

фебруар, 2020. године

САДРЖАЈ

[**I УВОД** 4](#_Toc33084231)

[**1.1. Правни основ** 5](#_Toc33084232)

[**1.2. Стратешки оквир** 6](#_Toc33084233)

[**1.3. Циљеви Програма локалног економског развоја Града Ниша за 2020. годину** 7](#_Toc33084234)

[**1.4. Резултати спроведених мера за субвенционисање привредних субјеката кроз Програм локалног економског развоја Града Ниша у 2019. години** 7](#_Toc33084235)

[**II АНАЛИЗА СТАЊА** 9](#_Toc33084236)

[**2.1. Основни подаци о граду** 9](#_Toc33084237)

[**2.2.Тренутно стање привреде града** 9](#_Toc33084238)

[**2.3. Стање на тржишту рада** 11](#_Toc33084239)

[**III НАЧИН ДОНОШЕЊА И СПРОВОЂЕЊА ПРОГРАМА** 13](#_Toc33084240)

[**3.1. Припрема** 13](#_Toc33084241)

[**3.2. Спровођење** 14](#_Toc33084242)

[**IV МЕРЕ ЛОКАЛНОГ ЕКОНОМСКОГ РАЗВОЈА ГРАДА НИША ЗА 2020. ГОДИНУ** 14](#_Toc33084243)

[**4.1. Подстицање конкурентности локалне самоуправе** 14](#_Toc33084244)

[4.1.1. Мера подстицања конкурентности ММСПП у виду државне помоћи мале вредности ..........................................................................................................................................................15](#_Toc33084245)

[1) Подршка за ММСПП у циљу унапређења конкурентности 15](#_Toc33084246)

[2) Подршка за ММСПП, за пројекте сарадње са научно-образовним институцијама, иновационим организацијама и удружењима 15](#_Toc33084247)

[3) Организација међународне манифестације привредно-туристичког карактера и/или групне посете манифестацијама у иностранству са циљем да се промовишу привредно-туристички потенцијали Града Ниша. 16](#_Toc33084248)

[4.1.2. Организација Форума напредних технологија (ФНТ) 16](#_Toc33084249)

[4.1.3. Додела награда најуспешнијим привредним субјектима са територије Града Ниша 18](#_Toc33084250)

[4.1.4. Инвестиција у јачање капацитета индустрије напредних технологија – спровођење пројекта Научно технолошког парка Ниш 18](#_Toc33084251)

[4.1.4.1. Изградње Вишенаменске лабораторијске ламеле у склопу Електронског факултета у Нишу 19](#_Toc33084252)

[4.1.4.2. Изградња зграде Научно-технолошког парка 20](#_Toc33084253)

[4.1.5. Цертификација Града Ниша - BFC SEE програм 20](#_Toc33084254)

[4.1.6. Инфраструктурни пројекти које реализује Канцеларија за локални економски развој и пројекте а финансирају се из екстерних извора финасирања 22](#_Toc33084255)

[4.1.7. Развојни домаћи и међународни пројекти 33](#_Toc33084256)

[4.1.8. Промоција расположивих средстава за подстицање конкурентности из националних и међународних извора финансирања 40](#_Toc33084257)

[4.1.9. Унапређење и промоција туристичких потенцијала Града Ниша 41](#_Toc33084258)

[4.1.10. Подстицање развоја пољопривреде 42](#_Toc33084259)

[4.1.11. Нефинансијска подршка почетницима у пословању 43](#_Toc33084260)

[**4.2. Подстицање запошљавања** 43](#_Toc33084261)

[4.2.1. Локални акциони план запошљавања Града Ниша за 2020. годину 43](#_Toc33084262)

[4.2.2. Мере Националне службе за запошљавање које Филијала Ниш спроводи на територији Града Ниша 44](#_Toc33084263)

[4.2.3. Реализација пројекта „Подршка социо – економској стабилности у региону западног Балкана“ у сарадњи са немачком организацијом „HELP“ 45](#_Toc33084264)

[**4.3. Привлачење инвестиција** 45](#_Toc33084265)

[4.3.1. Промоција и примена Уредбе о одређивању критеријума за доделу подстицаја ради привлачења директних улагања на територији Града Ниша 46](#_Toc33084266)

[4.3.2. Промоција и примена Уредбе о условима, начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак резмене непокретности 49](#_Toc33084267)

[4.3.2.1. Отуђење или давање у закуп грађевинског земљишта са накнадом или/и без накнаде 49](#_Toc33084268)

[4.3.2.2. Давање у закуп јавне својине 52](#_Toc33084269)

[4.3.3. Израда Одлуке о мерама за подстицање конкурентности локалне самоуправе Града Ниша у привлачењу улагања 52](#_Toc33084270)

[4.3.4. Директне инвестиције 53](#_Toc33084271)

[4.3.5. Потенцијалне инвестиције 61](#_Toc33084272)

[4.3.6. Промоција привредних и инвестиционих потенцијала 62](#_Toc33084273)

[**V СРЕДСТВА ЗА РЕАЛИЗАЦИЈУ МЕРА** 63](#_Toc33084274)

[**VI ОЧЕКИВАНИ ЕФЕКТИ ПРОГРАМА ЛОКАЛНОГ ЕКОНОМСКОГ РАЗВОЈА ЗА 2020. ГОДИНУ** 64](#_Toc33084275)

[**6.1. Подстицање конкурентности** 64](#_Toc33084276)

[**6.2. Подстицање запошљавања** 65](#_Toc33084277)

[**6.3. Привлачење инвестиција** 65](#_Toc33084278)

На основу члана 20. Закона о локалној самоуправи (''Службени гласник РС'', бр.129/2007, 83/2014 – др.закон, 101/2016 – др.закон и 47/2018), члана 11. и члана 17. Закона о улагањима (''Службени гласник РС'', бр. 89/2015 и 95/2018) и члана 21. Статута Града Ниша („Службени лист Града Ниша“, бр. 88/2008, 143/2016 и 18/2019), Скупштина Града Ниша доноси

**ПРОГРАМ ЛОКАЛНОГ ЕКОНОМСКОГ РАЗВОЈА ГРАДА НИША ЗА 2020. ГОДИНУ**

**I УВОД**

Локални економски развој je дефинисани процес у коме јавни и приватни сектор заједнички препознају проблеме у привредном локалном и ширем окружењу и спроводе политику и програме који утичу на уочене проблеме. Циљ ових активности је привредно конкурентнија и јача локална заједница и стварање бољих услова за економски раст, отварање нових радних места и унапређење животног стандарда становника локалне заједнице.

Доношење Програма локалног економског развоја обавеза је локалне самоуправе на основу законске регулативе, као и дефинисаних стратешких циљева утврђених Ревизијом Стратегије развоја Града Ниша за период 2009-2020. године, која јe кровни стратешко-развојни документ.

На основу Закона о улагањима, Канцеларија за локални економски развој и пројекте (у даљем тексту Канцеларија) обавља послове јединице за локални економски развој и подршку улагањима. Канцеларија обавља стручне послове везане за унапређење локалног економског развоја, подршку улагањима, активности у вези са инструментима локалне развојне политике, привлачење улагања и подршку постојећим улагањима, подршку процесу реализације улагања, припрему и спровођење Програма локалног економског развоја града и Локалног акционог плана запошљавања, унапређење стандарда повољног пословног окружења, руковођење процесима стратешког планирања развоја Града, припрему Програма изградње и Програма одржавања, у делу који се односи на унапређење пословне инфраструктуре, као и припрему и спровођење развојних и инвестиционих пројеката, подршку партнерстава кроз институционалну сарадњу на свим нивоима, спровођење пројеката јавно - приватног партнерства Града Ниша, идентификацију извора финансирања, имплементацију пројеката и развојних програма града Ниша и др.

Изради Програма локалног економског развоја Града Ниша за 2020. годину претходи неколико битних корака.

Канцеларија за локални економски развој и пројекте најпре организује јавну расправу о Нацрту Програма локалног економског развоја Града Ниша за 2020. годину са јавном трибином, на којој присуствују привредни субјекти Града, представници Привредно-економског савета, удружења, организација цивилног друштва, Универзитета. Сви они су у могућности да дају конкретне предлоге, примедбе и сугестије на Нацрт Програма.

Након израде коначног Нацрта Програма, позитивно мишљење – сугестије на Нацрт даје и Привредно-економски савет Града Ниша.

Сагласност на Нацрт Програма даје и Градска управа - Секретаријат за финансије. Након свега, Скупштина Града усваја Програм локалног економског развоја Града Ниша за 2020. годину.

Овим Програмом, кроз мере подстицања конкурентности, подстицања запошљавања и привлачења инвестиција, биће додељена средства у складу са Законом о контроли државне помоћи (''Службени гласник РС'', бр. 73/2019). Свака додела државне помоћи биће пријављена у регистар државне помоћи, што је обавеза прописана чланом 48. Закона о контроли државне помоћи. За мере за које се додељује државна помоћ мале вредности (*de minimis* државна помоћ), биће примењивана Уредба о правилима за доделу државне помоћи (''Службени гласник РС'', бр.13/2010, 100/2011, 91/2012, 37/2013, 97/2013 и 119/2014).

**1.1. Правни основ**

Правни основ за доношење Програма локалног економског развоја за 2020. годину садржан је у Закону о локалној самоуправи (''Службени гласник РС'', бр.129/2007, 83/2014 – др.закон, 101/2016 – др.закон и 47/2018). У члану 20. став 1. тачка 7. наводи се да општина/Град, преко својих органа, у складу са Уставом и законом, доноси и реализује програме за подстицање локалног економског развоја, предузима активности за одржавање постојећих и привлачење нових инвестиција и унапређује опште услове пословања.

Такође, Статутом Града Ниша („Службени лист Града Ниша“, бр. 88/2008, 143/2016 и 18/2019) чланом 21 став 1 тачка 7 дефинисано је да Град Ниш доноси и реализује програме за подстицање локалног економског развоја, предузима активности за одржавање постојећих и привлачење нових инвестиција и унапређује опште услове пословања.

Чланом 11. Закона о улагањима, став 2. (''Службени гласник РС'', бр. 89/2015 и 95/2018) прописано је да је улагање од посебног значаја улагање које се реализује на територији једне или више јединица локалне самоуправе и подстиче реализацију заједничких развојних приоритета једне или више јединица локалне самоуправе у функцији повећања нивоа њихове конкурентности, као и улагање на основу усвојених билатералних споразума. Чланом 11. Закона о улагањима, став 3. (''Службени гласник РС'', бр. 89/2015 и 95/2018) прописано је да Влада, надлежни орган аутономне покрајине или локалне самоуправе доноси различите шеме државне помоћи према којима се ближе одређују критеријуми за доделу подстицаја. Такође, одредбама члана 17. овог закона прописано је да надлежни орган јединице локалне самоуправе инструментима локалне развојне политике подстиче улагања, брине о постојећим улагањима и њиховом проширењу, броју и укупној вредности улагања и квалитету улагача, примењује стандарде повољног пословног окружења и доноси одлуке о мерама за подстицање конкурентности локалне самоуправе у привлачењу улагања.

Законом о контроли државне помоћи (''Службени гласник РС'', бр. 73/2019) уређују се општи услови и поступак контроле државне помоћи у циљу заштите слободне конкуренције на тржишту, применом начела тржишне економије и подстицањем привредног развоја. Чланом 3. став 1. овог закона прописано је, између осталог, да је државна помоћ сваки стварни или потенцијални јавни расход или умањено остварење јавног прихода коју додељује давалац државне помоћи у било ком облику, којом се одређени учесник на тржишту ставља у повољнији положај у односу на конкуренте или се даје предност производњи одређене робе и/или услуга, којом се нарушава или постоји опасност од нарушавања конкуренције на тржишту и утиче на трговину између Републике Србије и земаља чланица Европске уније. Став 3, истог члана овог Закона каже да је индивидуална државна помоћ она помоћ која се додељује на основу акта даваоца државне помоћи унапред одређеном кориснику или помоћ индивидуалном кориснику која се додељује на основу шеме државне помоћи а за коју постоји обавеза пријаве на основу овог закона. Члан 4.став 1. Закона о контроли државне помоћи прописује да је давалац државне помоћи надлежни орган Републике Србије, аутономне покрајне или јединице локалне самоуправе, или свако правно лице које управља и/или располаже јавним средствима и додељује државну помоћ у било ком облику.

Чланом 8 став 1. и 2. овог закона прописано је да је помоћ мале вредности (de minimis помоћ) помоћ која нема значајан утицај на нарушавање конкуренције на тржишту и на трговину између РС и земаља чланица ЕУ, као и да се не пријављује Комисији за контролу државне помоћи, већ да одлуку о додели доноси давалац de minimis помоћи који Комисију обавештава о додељеној de minimis помоћи. Став 3. истог члана каже да Влада ближе уређује правила и услове за доделу de minimis помоћи, горњу границу износа, кумулацију, као и обавезе давалаца и корисника de minimis помоћи. Уредба о правилима за доделу државне помоћи (''Службени гласник РС'', бр.13/2010, 100/2011, 91/2012, 37/2013, 97/2013 и 119/2014) у члану 95. предвиђа коме се може доделити државна помоћ мале вредности (*de minimis* државна помоћ). Чланом 48 Закона о контроли државне помоћи предвиђено је да Комисија за контролу државне помоћи, води регистар државне помоћи за коју постоји обавеза пријаве. Регистар, по ставу 3 члана 48 представља јединствену електронску базу података.

Закон о запошљавању и осигурању за случај незапослености („Службени гласник Републике Србије“, број 36/2009, 88/2010, 38/2015, 113/2017 и 113/2017- др. закон) је правни основ за доношење Локалног акционог плана запошљавања Града Ниша за 2020. годину.

Одлуком о Канцеларији за локални економски развој и пројекте (''Службени лист Града Ниша'', бр. 39/2017), чланом 2. је уређен делокруг рада Канцеларије а тиче се унапређења локалног економског развоја.

Правилником о стандардима повољног пословног окружења у јединицама локалне самоуправе (''Службени гласник РС'', бр. 33/2016), у члану 2. су утврђени критеријуми које локалне самоуправе морају да испуне у циљу развоја и унапређења подстицајног амбијента на локалном нивоу, привлачења и заштите улагања, ефикасне реализације инвестиционих пројеката, као и олакшавања пословања привредних субјеката.

**1.2. Стратешки оквир**

Најзначајнији стратешки акти, коришћени приликом израде Програма локалног економског развоја су:

- Национална Стратегија за подршку развоја МСП, предузетништва и конкурентности за период од 2015. до 2020. године („Сл. гласник РС“ бр. 35/2015), којом су дефинисани основни стратешки циљеви: унапређење пословног окружења, унапређење приступа изворима финансирања, континуирани развој људских ресурса, јачање одрживости и конкурентности МСПП, унапређење приступа новим тржиштима, развој и промоција предузетничког духа и подстицање предузетништва жена, младих и социјалног предузетништва;

- Ревизија Стратегије развоја Града Ниша за период 2009-2020. године (''Сл. лист Града Ниша'', бр. 20/2010);

- Акциони план одрживог развоја Града Ниша 2015-2020. (''Сл. лист Града Ниша'', бр. 110/2014);

- Програм развоја Града Ниша за 2020. годину (''Сл. лист Града Ниша'', бр. 107/2019).

- Нацрт Локалног акционог плана запошљавања Града Ниша за 2020. годину

Неопходан услов развоја Града је планирање развоја, дефинисање циљева и развојних опредељења на дужи рок. Стратегијом развоја Града Ниша за период 2009-2020. године, дефинисана су четири основна стратешка правца развоја и утврђена визија будућег развоја. Спровођење основних развојних опредељења дефинисаних Стратегијом реализује се конкретизацијом и дефинисањем активности на годишњем нивоу - програмом развоја који се доноси сваке године.

Акциони план одрживог развоја Града Ниша за период 2015-2020. године представља пројекте и активности којима се разрађују стратешка опредељења и представља полазну основу у изради годишњег Програма развоја Града Ниша.

Програмом развоја Града Ниша за 2020. годину врши се конкретизација стратешких и оперативних програмских опредељења и утврђују конкретне акције и задаци локалне самоуправе.

Приоритетни циљеви развоја у 2020. години:

*1. Унапређење пословног окружења за развој постојећих компанија и отварање нових коришћењем потенцијала Научно-технолошког парка.*

*2. Унапређење квалитета живота и стандарда становништва са посебним освртом на младе.*

*3. Заштита и унапређење животне средине.*

**1.3. Циљеви Програма локалног економског развоја Града Ниша за 2020. годину**

Општи циљ овог Програма је допринос економском развоју Града Ниша и стварање повољног пословног окружења.

Специфични циљеви овог Програма су:

-јачање конкурентности нишке привреде;

-стварање услова за оснивање нових предузећа и проширење капацитета постојећих, отварање нових радних места и стварање нових производа креирањем локалног финансијског и административног оквира за доделу подстицаја;

-позиционирање  Ниша  као стартап дестинације  базиране  на  иновацијама, кроз развој програма подршке – финансијске и нефинансијске – за покретање бизниса, унапређење подршке и креирање адекватних програма за повећање одрживости стартап компанија и промоцију Ниша као стартап дестинације;

-креирање механизама  за  умрежавање  пословног  сектора  са научно-истраживачким сектором, у циљу развоја производа и услуга заснованих на знању;

-подршка технолошким парковима, coworking просторима, хабовима и инкубатрима у развоју иновационог екосистема

-повећање запослености унапређењем пословања и стицањем практичних знања и вештина за самосталан рад, нарочито младих људи и теже запошљивих;

-привлачење инвестиција;

-јачање иницијатива територијалног маркетинга ради побољшања имиџа Града као привредног центра.

**1.4. Резултати спроведених мера за субвенционисање привредних субјеката кроз Програм локалног економског развоја Града Ниша у 2019. години**

За спровођење Програма локалног економског развоја Града Ниша за 2017., 2018. као и за 2019. годину била је надлежна Канцеларија за локални економски развој и пројекте.

Програмима су биле предвиђене три групе мера:

- Подстицање конкурентности

- Подстицање запошљавања

- Привлачење инвестиција

Мере субвенције привредним субјектима биле су обухваћене првом групом - подстицање конкурентности.

Први пут током 2017. године Град Ниш је, кроз Програм локалног економског развоја (ПЛЕР), пружио подршку великом броју ММСПП кроз неколико мера. Укупна средства предвиђена ПЛЕР-ом у 2017. години су била 18.000.000,00 динара.

Одлуком о буџету за 2018. годину било је предвиђено укупно 40.000.000,00 динара за директну подршку ММСПП кроз мере ПЛЕР-а а убухваћено је око 300 привредних субјеката.

У 2019. години, након контактирања и прикупљања података од екстерних субјеката и анализе стања у привреди, урађен је Нацрт програма који је дат на разматрање Привредно економском савету Града Ниша. Привредно-економски савет дао је позитивно мишљење на овај документ. Сагласност на Нацрт програма добијена је и од стране ГУ - Секретаријата за финансије а Нацрт је достављен на увид и Комисији за контролу државне помоћи Републике Србије, након чега је Скупштина Града Ниша 16. августа 2019. године усвојила Програм локалног економског развоја Града Ниша за 2019. годину.

У сврху **унапређења конкурентности**, Град Ниш je расписао два јавна позива за доделу бесповратних средстава за три различите мере за које је било укупно предвиђено 39.000.000,00 динара.

У оквиру мере **унапређење доступности финансирања** упућен је јавни позив банкама заинтересованим за краткорочно кредитирање привредних субјеката са територије Града Ниша, уз учешће Града Ниша у субвенционисању камате. По обављеном позиву, Комисија за доделу финансијских средстава, коју је формирао Градоначелник Града Ниша, утврдила је да је понуда коју је доставила Банка Интеза а.д. Београд била најповољнија. Корисници кредитних средстава била су микро, мала и средња предузећа и предузетници, а намена је била за: трошкове набавке машина и опреме, осавремењивање процеса производње, стабилизацију производње, инвестирање у нова савремена средства за рад и производњу, изградњу и реконструкцију и адаптацију пословног простора. Минимални износ кредита за који је субвенционисана камата био је 100.000,00 динaра, а максимални износ 1.500.000,00 динaра.

Средства којима је Град Ниш субвенционисао камату на додељене кредите износила су 4.872.472,46 динара. Укупно 146 привредних субјеката добило је кредитна средства а банка је пласирала кредите у износу од 161,871,439 динара.

У сврху подстицања конкурентности ММСПП, Град Ниш je расписао јавни позив за доделу бесповратних средстава ММСПП за две различите мере. Обе мере реализоване су као државна помоћ мале вредности (de minimis државна помоћ), а за ове мере укупно је утрошено 34.127.527,54 динара предвиђених ПЛЕР-ом, при чему је 110 привредних субјеката добило подстицајна средства. Јавни позив сe односио на следеће мере:

**- Мера подршке за ММСПП у циљу унапређења конкурентности**

Мера представља помоћ микро, малим и средњим предузећима и предузетницима (ММСПП), који нису у тешкоћама и регистровани су на територији Града Ниша, у циљу јачања конкурентности њихових производа и стварања боље позиције на тржишту.

По посебним критеријумима, средства су додељeна и привредним субјектима који користе услуге Start up центра и свих coworkinkg простора са територије Града Ниша.

Мера се реализовала спровођењем једне од следећих активности:

1. -организовани или индивидуални наступ на сајму или посета сајму;
2. -уређење пословања у складу са захтевима међународних стандарда пословања (имплементација стандарда, сертификација, ресертификација) и обележавање производа „CE“ знаком; 20
3. -набавка нове опреме и/или машине, делова за машину или специјализованих алата;
4. -електронска презентација предузећа;
5. -тестирање нових производа;
   1. -побољшање постојећих и развој нових производа/услуга.

Средства су додељена за покривање до 50% оправданих трошкова без ПДВ-а са ограничењем на износ до 300.000,00 динара по привредном субјекту. За ову меру бесповратна средства је добило укупно 96 привредних субјеката у укупном износу од 23.478.170,73 динара.

1. **- Мера подршке за ММСПП, за пројекте сарадње са научно-образовним институцијама, иновационим организацијама и удружењима**

Мера се спроводи у циљу унапређења сарадње између ММСПП и научно-образовних институција, иновационих организација, регистрованих по Закону о иновационој делатности и удружења.

Средства су додељивана у износу до 800.000,00 динара без ПДВ-а по одабраном кориснику за унапређење производних процеса и процедура кроз имплементацију научних достигнућа намењених ММСПП.

Носиоци пројектних активности морала су бити ММСПП а партнери на пројекту научно-образовне институције, иновационе организације, удружења, регистровани на територији Града Ниша.

Мера је реализована кроз две компоненте:

**Компонента 1:** Реализација пројеката којима су непосредније повезани привреда, са најмање три привредна субјекта и једна научно-образовна институција, као обавезан партнер, односно регистрована иновациона организација, док су партнери могла бити и удружења, оријентисана на подршку ММСПП.

**Компонента 2:** Организација међународне манифестације привредно-туристичког карактера и/или групне посете манифестацијама у иностранству, са циљем да се промовишу привредно-туристички потенцијали Града Ниша.

Партнери на пројекту су удружења, оријентисана на подршку ММСПП.

Укупан износ средстава за ове две компоненте износио је 10.606.857,64 динара. Бесповратна средства добило је 14 привредних субјеката.

Подржано је 14 пројеката и у ову сарадњу укључено је око 50 ММСПП, као и факултети: Електронски, Машински и Економски, Нишки кластер напредних технологија, Центар за перманентну едукацију Ниш, Иновациони центар напредних технологија, Start up центар Ниш, Центар за виноградарство и воћарство и 9 удружења.

**II АНАЛИЗА СТАЊА**

**2.1. Основни подаци о граду**

Ниш је по броју становника трећи град у Србији. Смештен на [Нишави](http://sr.wikipedia.org/wiki/Нишава#_blank), недалеко од њеног ушћа у [Јужну Мораву](http://sr.wikipedia.org/wiki/Јужна_Морава#_blank), Град Ниш заузима површину од око 597 km².

Ниш је административни и регионални центар Југоисточне Србије, организован тако да има пет градских општина: Медијана, Палилула, Црвени Крст, Пантелеј и Нишка Бања.

Важан је привредни, универзитетски, културни, здравствени, спортски и туристички центар. Веома важну предност Града представља и нишки Универзитет са 14 факултета и око 24.500 студената, као и 18 средњих школа.

Географски положај и саобраћајна инфраструктура чине Град Ниш раскрсницом [копненог](http://sr.wikipedia.org/wiki/Копнени_саобраћај#_blank) и [ваздушног саобраћаја](http://sr.wikipedia.org/wiki/Ваздушни_саобраћај#_blank) [Балкана](http://sr.wikipedia.org/wiki/Балканско_полуострво#_blank) и значајном тачком коридора европског саобраћаја – Коридор 10 (пут и пруга). Томе значајно доприноси међународни аеродром [„Константин Велики](http://sr.wikipedia.org/wiki/Аеродром_Константин_Велики#_blank)“, други по величини путни и карго аеродром у Србији.

Према последњем попису становништва из 2011. године, на подручју Града Ниша живи 260.237становника[[1]](#footnote-1).

**2.2.Тренутно стање привреде града**

Према подацима Агенције за привредне регистре, у Нишу је 2019. године укупно пословало 3.363 привредних друштава (ПД), у чијој структури преовлађују микро предузећа и при чему је тај број већи за 12,3% у односу на 2015. годину:

Привредна

друштва +3,3% +15,3% +4,3% - 9,5%

|  |  |  |  |  |  |
| --- | --- | --- | --- | --- | --- |
| Укупан број | 2015. | 2016. | 2017. | 2018. | 2019. |
| активна | 2.995 | 3.094 | 3.566 | 3.718 | 3.363 |
| новооснована | 233 | 140 | 483 | 169 | 235 |
| угашена | 86 | 38 | 21 | 17 | 590 |

У 2019. години забележен је наставак позитивног тренда у предузетничком сектору, јер је повећан број предузетника на 9.958, те се бележи раст од 30,8% у односу на 2015. годину, чему је нарочито допринео број новооснованих радњи од 1.471 из 2019.године.

Предузетници 5,5% +10,9% +6,9% +4,7%

|  |  |  |  |  |  |
| --- | --- | --- | --- | --- | --- |
| Укупан број | 2015. | 2016. | 2017. | 2018. | 2019 |
| активни | 7.614 | 8.030 | 8.901 | 9.513 | 9.958 |
| новоосновани | 1.443 | 796 | 1078 | 792 | 1.471 |
| угашени | 1.336 | 386 | 207 | 180 | 1.026 |

Предност Града Ниша представља континуирано настојање локалне заједнице да постојеће расположиве инфраструктурно опремљене гринфилд и браунфилд локације увећа и опреми нове просторе за будуће инвеститоре. Такође, дуга индустријска традиција Ниша, која обезбеђује стручне и квалификоване људске ресурсе у областима индустријске производње, при чему су приоритетне: прехрамбена, информационе технологије, електро, машинска и логистика, као и рециклажа, која је директни добављач сировина за машинску и електро индустрију, значајна је предност Ниша. Идентификовани сектори имају највише потенцијала за интензиван развој, највећу додату вредност, највећи потенцијал за извоз и нове инвестиције, као и потенцијал да покрену одрживи раст и развој привреде.

Аеродром „Константин Велики“ званично је добио Сертификат аеродрома од стране Директората цивилног ваздухопловства РС, што значи да испуњава све услове за управљање аеродромом у складу са најновијим прописима РС и Уредбом ЕУ Комисије и сврстао се у групу европских аеродрома који испуњавају највише оперативне и организационе стандарде, као и стандарде из области безбедности ваздушног саобраћаја.

У 2018. Години услуге Аеродрома „Константин Велики“ користило је 351.581 путника, што га сврстава у ''Групу 4'' (аеродроми до 5 милиона путника годишње), и то на друго место.

У 2019. години било је 422.255 путника, што представља раст од 20,1% у односу на 2018. годину. Остварено је 1967 летова што је више за 39,1% у односу на 2018.годину, када је остварено 1.417 летова.

Са нишког аеродрома тренутно три авио-превозника обавља редаван авио-саобраћај.

Мађарски нискотарифни авио-превозник „WizzAir“ путницима нуди пет директних дестинација ка Европи (Малме, Базел-Милуз, Меминген - западни Минхен, Дортмунд, Беч).

Исти број дестинација (пет) из Ниша нуди и други нискотарифни авио-превозник из Ирске „RyanAir“ (Берлин/Шонефелд, Милано/Бергамо, Братислава, Малта и Стокхолм/Скавста).

Национални авио-превозник Air Serbia лети ка 11 европских дестинација, које су проглашене линијама од јавног интереса. Два пута недељно лети се ка Нирнбергу, Хановеру, Франкфурту, Карлсруеу и Фридрисхафену у Немачкој, Гетеборгу у Шведској, Болоњи и Риму у Италији, Салцбургу у Аустрији и Љубљани. Три пута недељно, лети се из Ниша и ка Тивту, али само у време летње сезоне, односно од маја до октобра.

У периоду јануар-децембар 2019. године, Ниш је посетило укупно 134 942 туриста, што представља међугодишњи раст од 9,8%, при чему је остварен већи раст страних туриста (10,2%) у односу на раст домаћих туриста (9,3%). Укупно је остварено 229.678 ноћења и међугодишњи раст од 8,4%, при чему је остварен знатно већи раст ноћења страних туриста. Страни туристи остварили су 123.452 ноћења (12,2% више), а домаћи 106.226 (4,3% више).

Просечан број ноћења укупног броја туриста за посматрани период је 1,7 по госту и остао је на нивоу 2018. године (домаћих туриста је 1,9 а страних 1,5).

Годишњи туристички промет

+25,7% +14,9% +9,8% +17,3% +12,3% +8,4%

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Број туриста | 2016. | 2017. | 2018. | 2019 | 2016. | 2017. | 2018. | 2019. |
|  | број посетилаца | | |  | број ноћења | | |  |
| укупно | 85 048 | 106 884 | 122 839 | 134 942 | 160 947 | 188 730 | 211 914 | 229 678 |
| домаћи | 40 419 | 46 848 | 50 316 | 55 015 | 90 175 | 95 467 | 101 864 | 106 226 |
| страни | 44 629 | 60 036 | 72 523 | 79 927 | 70 772 | 93 263 | 110 050 | 123 452 |

Раст туристичког промета је најбољи показатељ успеха интензивног рада на промоцији града Ниша на кључним тржиштима: у Бугарској, Грчкој, Кини, Немачкој, Румунији, Турској и Словенији, одакле нам, према подацима Туристичке организације Ниша и долази највећи број туриста. Оно што је посебно важно за развој туристичке привреде у Нишу је да број туриста расте, не само у летњој сезони, када има највише садржаја за посетиоце, већ и у раздобљима пред и постсезоне.

**2.3. Стање на тржишту рада**

У 2019. години су настављени позитивни трендови на тржишту рада.

Регистрована запосленост – годишњи просек,према подацима НСЗ – Филијала Ниш, на нивоу Ниша у 2019. години износи 82.197 лица (у 2018. години износи 79.285 лица), од којих је:

* 65.632 или 79,8% запослено у правним лицима (привредна друштва, предузећа, задруге, установе и друге организације) - 63.076 или 79,5% у 2018.години,
* 16.477 или 20,1% су предузетници, лица која самостално обављају делатност и запослени код њих (16.108 или 20,3% у 2018.години), а
* 89 или 1,1% чине регистровани индивидуални пољопривредници (101 или 1,2% у 2018.години).

Укупан број запослених – осигураних лица у 2019. години према 2018. години бележи раст од 2.913, при чему је зебележен раст од 2.556 у правним лицима и од 369 код предузетника, док је дошло до смањења регистрованих индивидуалних пољопривредника за 12.



Највећи број запослених се бави прерађивачком индустријом, која запошљава нешто више од петине укупног броја тј. 21.072 особе или 25,6%. Доминантно је и учешће трговине на велико и мало и поправке моторних возила чиме се бави 13.557 особа или 16,5 %. Затим следе саобраћај и складиштење (6,6%); стручне, научне, иновационе и техничке делатности, као и услуге исхране и смештаја са по 4,3%; грађевинарство и информисање и комуникације са по 3,9% у структури запослених.

С друге стране, у следеће три области, здравствена и социјална заштита, државна управа и обавезно социјално осигурање и образовање ради укупно 18.942 особа што чини скоро четвртину запослених (23%).

Највећи пораст забележен је у сектору прерађивачке индустрије, где је остварен међугодишњи раст од 16,1%, док остали сектори бележе незнатни раст или незнатно смањење.

Број незапослених лица која активно траже посао:

Број незапослених лица која активно траже посао на евиденцији Националне службе за запошљавање Републике Србије за територију Града Ниша крајем 2019.године износи 23.383 и константно опада од 2015. године, када је износио 32.106. Број незапослених (активних) лица је у односу на 2018. годину смањен за 3,7% или за 811 лица. У структури незапослених (активних) лица на евиденцији НСЗ на подручју Града 53% су жене.

Према степену образовања (стање 31.12.2019. године), укупан број лица без квалификација и нискоквалификованих (I и II степен) износи 3.736 или 16%, а 19.647 су стручна лица (од III-VIII ССС) или 84%. Највеће је учешће лица са средњим нивоом образовања (III и IV степен) - 13.385 или 57,2%. Учешће лица са вишим и високим образовањем (V-VIII степен) износи 6.262 или 26,8%.

Незапослена лица према степену образовања

У односу на трајање незапослености, дуже од 12 месеци - дугорочна незапосленост, посао тражи 14 837 лице или 64% (стање 30.11.2019. године).

Велико учешће у регистрованој незапослености у Граду Нишу на дан 30.11.2019. године, посматрано према годинама старости, имају лица старија од 50 година – 7.805 лица или 33,4%, као и млађа незапослена лица до 30 година – 5.572 лица или 23,8%.

**III НАЧИН ДОНОШЕЊА И СПРОВОЂЕЊА ПРОГРАМА**

**3.1. Припрема**

Одлуком о Канцеларији за локални економски развој и пројекте (''Сл.лист Града Ниша'', бр.39/2017) чланом 2 уређен је делокруг рада Канцеларије која, између осталог, обавља послове припреме и спроводи мере за подстицање конкурентности локалне самоуправе кроз иницирање, припрему, спровођење и управљање инструментима локалне развојне политике; пружа стручну помоћ и подршку улагачу у реализацији улагања, припрема и спроводи одлуку о мерама за подстицање конкурентности локалне самоуправе у привлачењу улагања.

На основу покренуте иницијативе и дефинисаног методолошког приступа, полазећи од, законима дефинисаних обавеза и надлежности, стратешког оквира, анализе стања привреде, спроведене јавне расправе о Нацрту Програма, Канцеларија за локални економски развој и пројекте, уз учешће Привредно економског савета, надлежних секретаријата Градске управе и осталих заинтересованих актера, израђује Нацрт програма локалног економског развоја Града Ниша за 2020. годину.

Привредно економски савет је стално радно тело Градског већа тј. саветодавно тело, пре свега Градоначелника као председника Градског већа. Привредно економски савет надлежан је да даје иницијативе у вези са економским развојем, разматра стратегије и планове економског развоја и прати спровођење планова и програма локалног економског развоја (члан 58. Статута Града Ниша).

Полазећи од тога Привредно економски савет разматра Нацрт програма локалног економског развоја Града Ниша за 2020. годину и даје сугестије и закључке на Нацрт програма.

Програм локалног економског развоја Града Ниша за 2020. годину разматра и доноси Скупштина Града Ниша.

**3.2. Спровођење**

За спровођење Програма локалног економског развоја Града Ниша за 2020. годину надлежна је Канцеларија за локални економски развој и пројекте, Градска управа Града Ниша, надлежна Јавно комунална предузећа и установе и остали надлежни органи Града.

За спровођење мере подстицања конкурентности, којом се додељују субвенције приватним предузећима, ближе описане у делу 4.1.1. надлежна је Канцеларија за локални економски развој и пројекте. За финансирање предложене мере биће расписан јавни позив а о пријавама ће одлучивати Комисија за доделу финансијских средстава, коју ће формирати Градоначелник Града Ниша. Решење о додели финансијских средстава, на предлог Комисије, доноси Градоначелник.

За спровођење осталих мера, надлежни су: Канцеларија за локални економски развој и пројекте, Градска управа, Туристичка организација Ниша, Национална служба за запошљавање, Секретаријат за пољопривреду, Секретаријат за инвестиције, Секретаријат за комуналне делатности, Дирекција за изградњу града, Центар за иновативно предузетништво младих – Стартап центар, Регионална развојна агенција Југ, а све у складу са надлежностима дефинисаним општим актима Града и посебним решењима Градског већа о приступању реализацији конкретних пројекта.

**IV МЕРЕ ЛОКАЛНОГ ЕКОНОМСКОГ РАЗВОЈА ГРАДА НИША ЗА 2020. ГОДИНУ**

Полазећи од дефинисаног општег циља и утврђених специфичних циљева Програма, дефинисане су мере усмерене ка њиховом остварењу и то:

1. Подстицање конкурентности
2. Подстицање запошљавања
3. Привлачење инвестиција.

* 1. **4.1. Подстицање конкурентности локалне самоуправе**

За подстицање конкурентности нишке привреде развијене су две групе мера: мере које се користе у сврху јачања привредних субјеката, који су већ присутни у Граду у виду субвенција – бесповратне помоћи приватном сектору и мере чији је циљ директно привлачење нових инвеститора. У другу групу мера спада и организовање Форума напредних технологија, oтварање Научно-технолошког парка, унапређење туристичких потенцијала Града, давање подстицаја за пољопривреду, нефинасијска подршка за почетнике у пословању итд.

И једна и друга група мера имају за циљ креирање бољег пословног окружења и мотивисање приватног капитала за даља улагања.

**4.1.1. Мера подстицања конкурентности ММСПП у виду државне помоћи мале вредности**

Када су у питању мере за подстицање конкурентности присутних привредних субјеката, треба издвојити субвенције, односно доделу бесповратних средстава привредним субјектима за тачно одређене намене.

Планирани износ средстава за реализацију ове мере износи 40.000.000,00 динара. Средства су обезбеђена у Буџету Града Ниша на позицији 394, економска класификација 454 - „Субвенције приватним предузећима“.

Мeра се реализује као државна помоћ мале вредности (de minimis државна помоћ).

Мера ће се реализовати кроз расписивање јавног позива, којим ће се ближе утврдити услови и начин избора корисника средстава, при чему ће предност имати високо технолошки иновативни привредни субјекти, нарочито станари Научно технолошког парка Ниш (НТП). Предност у додели средстава имају и фирме које нису користиле мере државне помоћи мале вредности (de minimis) преко Програма локалног економског развоја у ранијим годинама, као и фирме које се баве циркуларном економијом, енергетском ефикасношћу и зеленом економијом.

Привредни субјект може поднети само јадан захтев за доделу бесповратних средстава у оквиру овог јавног позива.

Путем ове мере биће подржане три групе активности:

1. **Подршка за ММСПП у циљу унапређења конкурентности**

Мера представља помоћ микро, малим и средњим предузећима и предузетницима (ММСПП) у циљу јачања конкурентности њихових производа и стварања боље позиције на тржишту.

Корисници подстицајних средстава су микро, мала и средња предузећа и предузетници који нису у тешкоћама и регистровани су на територији Града Ниша. По посебним критеријумима, средства се додељују и привредним субјектима који користе услуге Start up центра и свих coworkinkg простора са територије Града Ниша.

Средства се додељују за покривање до 50% оправданих трошкова без ПДВ-а, са ограничењем на износ до 300.000,00 динара по привредном субјекту у зависности од намене.

Мера ће се реализовати за следеће намене:

-организовани или индивидуални наступ на сајму или посета сајму;

-уређење пословања у складу са захтевима међународних стандарда пословања (имплементација стандарда, сертификација, ресертификација) и обележавање производа „CE“ знаком;

-набавка нове опреме и/или машине, делова за машину или специјализованих алата;

-електронска презентација предузећа;

**-**тестирање нових производа**;**

-побољшање постојећих и развој нових производа/услуга.

1. **Подршка за ММСПП, за пројекте сарадње са научно-образовним институцијама, иновационим организацијама и удружењима**

Мера се спроводи у циљу унапређења сарадње између ММСПП и научно-образовних институција, иновационих организација (регистровани субјект иновационе делатности) регистрованих у складу са Законом о иновационој делатности и удружења, чија је делатност оријентисана на подршку ММСПП сектору.

Средства се додељују у износу до 800.000,00 динара без ПДВ-а по одабраном кориснику.

Носиоци пројектних активности морају бити ММСПП а водећи партнери на пројекту су научно-образовне институције, иновационе организације, док партнери могу бити и удружења. И носиоци пројектних активности и партнери на пројекту морају бити регистровани на територији Града Ниша и да нису у тешкоћама.

Мера ће се реализовати кроз реализацију пројеката којима ће бити непосредније повезани привреда и научно-образовне институције односно иновационе организације.

Пројекат треба да омогућава унапређење производних процеса и процедура кроз имплементацију научних достигнућа намењених ММСПП. На пројекту морају да учествују најмање три привредна субјекта и једна научно-образовна акредитована институција или регистрована иновациона организација.

Партнери могу бити удружења која су оријентисана на подршку ММСПП.

1. **Организација међународне манифестације привредно-туристичког карактера и/или групне посете манифестацијама у иностранству са циљем да се промовишу привредно-туристички потенцијали Града Ниша.**

Мера се спроводи у циљу унапређења сарадње између ММСПП и удружења, кроз реализацију пројеката,са циљем да се промовишу привредно-туристички потенцијали Града Ниша и то организовањем међународне манифестације и/или групном посетом манифестацијама у иностранству.

Партнери на пројекту су удружења, која су оријентисана на подршку ММСПП сектору.

Средства се додељују у износу до 800.000,00 динара без ПДВ-а по одабраном кориснику из ММСПП сектора.

И носиоци активности и партнери на пројекту морају бити регистровани на територији Града Ниша, као и да нису у тешкоћама.

**4.1.2. Организација Форума напредних технологија (ФНТ)**

6. ''Форум наредних технологија – Потенцијали Града Ниша'' представља наставак реализације идеје мапирања града Ниша као центра напредних технологија. Идеја организатора Форума је окупљање свих активних стејкхолдера на пољу напредних технологија у области привреде, науке и образовања и презентација града Ниша као центра који располаже врхунским капацитетима на пољу електронике, машинства и информационо-комуникационих технологија, надлежним министарствима, истраживачко-развојним институцијама, донаторима и дипломатској заједници.

Разлози за покретање пројекта мапирања Града Ниша и организацију ''Форума напредних технологија – Потенцијали Града Ниша'' леже у чињеници да не постоји јасна слика о развојним и инвестиционим капацитетима, могућностима и потенцијалима Града Ниша и степену развијености сектора напредних технологија, како у локалној заједници, тако и на националном и регионалном нивоу.

Такође, један од проблема јесте и недостатак задовољавајуће комуникације и сарадње између институција система, истраживачко развојних и образовних иституција са производним сектором.

Форум напредних технологија, који се одржава већ пет година у континуитету, постао је традиционални скуп који се бави темама које прате промене и новитете у сектору напредних технологија. Идеја и жеља организатора је да окупи све носиоце активности у области напредних технологија који ће својим иновативним достигнућима допринети развоју Ниша као једног од првих паметних градова у Србији. Развој најбољих решења у сфери развоја паметног града, како домађих тако и гостујућих страних стручњака и експерата, и њихово представљање стручној и широј јавности у оквиру Форума, циљ су одржавања планираних активности у оквиру Форума.

Циљеви Форума напредних технологија су и: формирање сталне изложбене поставке нишких производа у области електронике и напредних технологија кроз време; повезивање образовних институција са производним фирмама у сектору напредних технологија, на бази презентованих и идентификованих потенцијала / потреба; стварање услова за успостављање ланаца снабдевача великих, присутних компанија у локалној заједници и сектора ММСПП-а кроз директне контакте током трајања Форума; промоција могућности образовања и запошљавања у области напредних технологија у сфери електронике, машинства и ИТ-а; дефинисање и започињање континуиране, синхронизоване кампање за промоцију стратешких предности Града Ниша као центра напредних технологија у циљу економског развоја Града и региона; дефинисање проблема, потреба и тема у сфери напредних технологија ради континуиране организације специјализованих догађаја током целе године; презентација и максимизирање коришћења тренутно доступних фондова у окружењу који подржавају развој напредних технологија.

О важности и неопходности организовања Форума говори и чињеница да су иза њега стали Град Ниш као организаотр и суорганизатори Привредна комора Србије - Регионална привредна комора Нишавског, Пиротског и Топличког управног округа, Електронски факултет Универзитета у Нишу, Национална служба запошљавања Филијала Ниш и Нишки кластер напредних технологија NiCAT. Поред компаније Телеком Србија партнери у реализацији Форума су и око тридесет фирми и институција. Главно обележје рада на реализацији Форума јесте постигнута синергија и сагласност свих учесника око дефинисаних циљева и препознавање потребе организације Форума и даљег, константног рада на мапирању Града Ниша као центра напредних технологија.

Континуитет активности у овој сфери кроз повезивање више манифестација, дешавања и организованих тематских скупова у току године у свим релевантним сферама, постигнут је и у 2019. години, па ће у првом кварталу ове године бити одржан последњи, трећи део 5. Форума напредних технологија. Његов специфични циљ је промоција Научно технолошког парка и могућности које Граду Нишу и региону доноси формирање ове инститиције.

Повезивање најзначајнијих дешавања у области привреде и образовања ће у 2020.години бити реализовано кроз 6. ''Форум напредних технологија'', у неколико сегмената, којима ће бити обухваћени најзначајнији догађаји у области напредних технологија у сфери привреде, образовања и локалне заједнице.

За реализацију 6. Форума напредних технологија биће формирана радна група која ће, између осталог, размотрити и најбоље могућности за организацију Форума у циљу постизања континуитета са активностима и закључцима 5. Форума напредних технологија, и ангажовати се на промоцији циљева ФНТ.

У периоду између два Форума Град Ниш - КЛЕРП ће, наставити да:

-пружа подршку организацији и реализацији манифестација/акција/ на пољу напредних технологија,

-сачињава преглед фирми у региону Ниша које конвергирају напредним технологијама на бази ИТ,

-сарађује на изради студије изводљивости са елементима Smart City концепта даљег развоја града,

-учествује у процесу подршке (медијске, развојне, инвестиционе) за систем Научно-технолошког парка.

За реализацију ове мере планирана су средства у висини од 4.000.000,00 динара на позицији 392, економска класификација 424, намењена за реализацију Форума напредних технологија, од чега је 1 930 000, 00 динара за организацију 6. Форума напредних технологија. Остало су пренете обавезе из 2019. године (5.ФНТ).

**4.1.3. Додела награда најуспешнијим привредним субјектима са територије Града Ниша**

Канцеларија за локални економски развој и пројекте организоваће доделу годишње награде ''Свети Цар Константин и Царица Јелена'' најуспешнијим привредним субјектима у складу са Одлуком o изменама и допунама Одлуке о јавним признањима Града Ниша (''Сл. лист Града Ниша'', број 106/2017).

Награда ''Свети Цар Константин и Царица Јелена'' се додељује привредним друштвима, предузетницима, институцијама, удружењима или појединцима са седиштем односно пребивалиштем на територији Града Ниша, у шест категорија (најбољем почетнику у пословању, највећем извознику, највећем послодавцу, најуспешнијем привредном друштву у категорији, малих, средњих и великих предузећа, за активности у пољу друштвено одговорног пословања и за највећи допринос локалном економском развоју). Награда се додељује за постигнуте резултате у пословању у претходној години и за изузетан допринос локалном економском развоју.

Предлоге за доделу награде даје Канцеларија за локални економски развој и пројекте на основу званично објављених података релевантних институција и прибављених мишљења референтних струковних удружења.

О додели награда одлучује комисија коју чине Градоначелник, Председник Скупштине Града Ниша, члан Градског већа ресорно задужен за област привреде, директор Привредне коморе - Регионалне привредне коморе Нишавског, Пиротског и Топличког округа, председник Друштва економиста Ниша, председник Привредно–економског савета Града Ниша и начелник Канцеларије за локални економски развој и пројекте. Награда се састоји од плакете и пригодног поклона који симболизује привредне и друге специфичности Града Ниша.

За реализацију ове мере планирана су средства у висини од 200.000,00 динара на позицији 391, економска класификација 423 – „Услуге по уговору“.

**4.1.4. Инвестиција у јачање капацитета индустрије напредних технологија – спровођење пројекта Научно технолошког парка Ниш**

Развој индустрије напредних технологија је од изузетног значаја за свеукупни и динамичан локални економски развој. Активности овог привредног сектора све више добијају на значају у привредним активностима града. Истовремено, на тржишту рада све је више присутна тражња за профилом кадрова из ИТ сектора.

Подстицање развоја сектора напредних технологија, јачање тржишних позиција привредних субјеката овог сектора, промоције пословних идеја, размене искустава и технолошких достигнућа, повећање могућности смањења незапослености и стручно усавршавање младих, подстицање развоја конгресне индустрије, сарадња и повезивање са другим националним, регионалним и међународним струковним организацијама значајно ће допринети јачању ИТ сектора и економског развоја у целини.

Град Ниш се стратешки определио за динамичан развој ИТ сектора. Корак ка том циљу је и опредељење Града за изградњу Научно технолошког парка, која се реализује уз подршку надлежних министарстава Владе Републике Србије. Oснивање научно технолошких паркова, које је у тесној вези са универзитетом и остатком научне заједнице, отвара могућност формирања привредних друштава заснованих на иновацијама произашлим из научних истраживања и даје инфраструктурну подршку за остваривање заједничких пројеката научника и заинтересованих предузећа.

Научно технолошки парк Ниш биће организација која обезбеђује инфраструктуру и услуге за помоћ иновативним предузећима у остваривању пословних успеха на тржишту високих технологија.

Научно технолошки парк Ниш има за циљ да постане регионални центар за динамичан развој иновативног научно технолошког предузетништва, интернационалну промоцију пројеката и фирми и као такав, основа реинжењеринга привреде нишког региона и јачања његове глобалне конкурентности.

Општи циљоснивања Научно-технолошког парка:

- Створити самоодржив систем развоја високо-иновативних научно-технолошких малих и средњих предузећа

- Помоћи ојачавању регионалне економије базиране на знању

- Подржати Start - upфирме у процесу сазревања, за тржиште капитала и индустријализацију

- Створити иновативну научно-технолошку базу која ће фирмама пружити, поред квалитетног простора и комуникационих услуга, услуге консалтинга и подршке за прототипски развој

- Створити услове за сазревање и обуку студената и истраживача са Универзитета у домену пословних вештина

- Утицати на унапређење система образовања и на курикулуме високошколских установа осавремењивањем наставних садржаја, метода преноса знања и подстицањем иновативног и предузетничког духа

- Повезати се са другим научно-технолошким парковима у региону и свету.

Пројекат се реализује у три фазе и то:

- I фаза је реализована тј. завршена је изградња и опремање Центра за иновативно предузетништво младих - Стартап центар доо Ниш, који је започео рад септембра 2017. године.

- II фаза је изградња вишенаменске ламеле Електронског факултета Универзитета у Нишу.

- III фаза јеизградња зграде Научно технолошког парка Ниш.

Носилац овог пројекта је Канцеларија за локални економски развој и пројекте а финансира се из средстава Владе Републике Србије и Европске инвестиционе банке.

**4.1.4.1. Изградње Вишенаменске лабораторијске ламеле у склопу Електронског факултета у Нишу**

Лабораторијска ламела је објекат високог образовања са вишеструком наменом спратности П0+П+5, бруто површине 6.950 m2, укупне висине објекта 26,5 m, са спратним висинама 4,2 м. Лоцирана је уз постојећу зграду Електронског факултета и представља њену доградњу и са њом чини функционалну целину. Прилаз објекту је са улице Александра Медведева, преко интерних саобраћајница. Главни улази су лоцирани са источне стране из правца студентског ресторана и са југозападне стране.

Изградњом објекта Вишенаменске ламеле на Електронском факултету, у име Владе Републике Србије као инвеститора, управља Канцеларија за управљање јавним улагањима Републике Србије.

Радови на изградњи се интезивно одвијају. Тренутно се изводе груби грађевински радови, односно израда конструкције објекта на завршним етажама, док се сукцесивно на нижим етажама изводе инсталатерски радови.

Завршетак радова на изградњи објекта планиран је до краја 2020. године.

Вредност пројекта је 3.400.000,00 € за изградњу и 1.600.000,00 € за опрему. Донатор је Влада Републике Србије и Европска инвестициона банка.

Циљ овог пројекта је креирање отвореног простора за реализацију пројеката (студенти, наставни кадар, привреда), подршку студентског/наставничког предузетништва и реализацију новог вида образовања уз сарадњу са локалним фирмама. Како је рок за завршетак инвестиције за вишенаменску ламелу 12 месеци, а почетак рада пуним капацитетом 14 месеци, стварају се услови да вишенаменска ламела прими нову генерацију инжењера и младих истраживача након почетка рада НТП-а, што омогућава ужу специјализацију инжењера на практичном научно-истраживачком развоју, те генерише прве генерације инкубатора старт-ап брзорастућих иновативних фирми.

**4.1.4.2. Изградња зграде Научно-технолошког парка**

Полагањем камена темељца за изградњу Научно-технолошког парка Ниш 23.11.2018. године кренуло се у реализацију дуго очекиваног пројекта изградње Научно-технолошког парка Ниш. Реч је о изградњи пословног објекта спратности По+П+3 на локацији „Технички факултети“ укупне нето површине 12.234 m2. Капацитет објекта износиће најмање 400 радних места, а површина пословног простора намењеног издавању износи око 6.000 m2. Објекат би требало да у потпуности одражава његов карактер, намену и време у коме се гради, применом савремених и атрактивних материјала.

За реализацију овог пројекта, Град Ниш решио је имовинско-правне односе, припремио пројектно-техничку документацију, финансирао и обезбедио План превентивних мера. Град Ниш задужен је за изградњу недостајуће електро и инфраструктуре водовода и канализације (радови у току), као и за финансирање и обезбеђивање техничког прегледа објекта.

Град Ниш посредством Канцеларије за локални економски развој и пројекте припремио је техничку документацију за функционално опремање Научно-технолошког парка у сарадњи са Канцеларијом за јавна улагања и Европском инвестиционом банком.

Завршни радови на изградњи објекта Научно технолошког парка се интезивно одвијају и у фази су монтирања фасадних елемената споља и израде завршних подних, зидних и плафонских облога у ентеријеру.

Научно-технолошки парк ће омогућити:

- бржи и флексибилнији трансфер технологије у привреду и постепено унапређење застареле технологије;

- коришћење истраживачко-развојног потенцијала и његово подизање на највиши ниво;

- остварење системских промена у привреди, посебно у проблематичним регионима као што је наш;

- већу конкурентност локалних предузећа на домаћем и страном тржишту;

- омогућавање брзе реализације иновација предузећа која немају потребан простор, основну опремљеност и довољну имовину, уз смањење ризика од неуспеха путем смањења фиксних трошкова резултата кључних активности и

- консеквентно отварање нових радних места у сектору са додатном вредношћу и ревитализација региона.

Вредност пројекта: 10.000.000,00 €. Донатор: Влада РС и Европска инвестициона банка

Уговорени рок завршетка: април 2020. године

**4.1.5. Цертификација Града Ниша - BFC SEE програм**

Национална алијанса за локални економски развој (НАЛЕД) је у сарадњи са Америчком агенцијом за међународни развој (УСАИД) 2007. године осмислила програм Цертификација општина са повољним пословним окружењем (BFC) руководећи се најбољим светским праксама у раду локалне самоуправе. Овај јединствени Програм НАЛЕД је са успехом спроводио само у Србији. Од 2012. године Програм добија подршку Немачке организације за међународну сарадњу (ГИЗ) – Отвореног регионалног фонда за модернизацију општинских услуга и постаје регионални стандард пословног окружења који прихватају партнерске институције из региона са циљем успостављања печата квалитета пословног окружења у општинама и градовима Југоисточне Европе (JIE).

Цертификација општина са повољним пословним окружењем у Југоисточној Европи (BFC SEE) је јединствени програм за побољшање и усклађивање услова за пословање, подстицање економске сарадње и привлачење нових инвестиција у региону Југоисточне Европе. BFC SEE печат квалитета је препознат у међународним оквирима као показатељ ефикасне локалне администрације и повољне инвестиционе климе у Југоисточној Европи.

Регионална мрежа за повољно пословно окружење у Југоисточној Европи (BFC SEE мрежа) је успостављена 2012. од стране партнерских институција из Босне и Херцеговине, Хрватске, Македоније и Србије и представља јединствену платформу за унапређивање конкурентности општина и градова у ЈИЕ кроз пренос знања, размену најбољих пракси и примену реформи у јавној администрацији.

Регионална мрежа окупља више од 20 институција и организација из пет земаља међу којима су ресорна министарства, привредне коморе, удружења општина, развојне агенције, цивилне организације и академске институције. У структури BFC SEE мреже Регионални савет (РС) представља највише тело на регионалном нивоу које координира и надгледа процес цертификације у свим земљама учесницама и чини га по један представник из сваке земље чланице. Коначна одлука о цетификације општине или града мора бити верификована одлуком чланова Савета. О развоју BFC SEE стандарда и његовом унапређењу се стара Технички комитет (ТК) на регионалном нивоу и чине га стручњаци у области локалног економског развоја и стандардизације.

У свакој од земаља у којој се спроводи БФЦ СЕЕ програм постоји одређена институција која има улогу Техничког секретаријата (ТС) чија се надлежност огледа пре свега у спровођењу процеса цертификације и координацији међу главним актерима.У Србији улогу ТС има НАЛЕД.

BFC SEE је стандардизован механизам за процену локалних услова за пословање и указује на то које општине и градови у региону имају најповољнију климу за инвестирање. Програм пружа општинама и градовима јасне смернице о томе како да креирају добру пословну климу, направе процену и унапреде квалитет услуга и информација које су неопходне за континуирани развој и раст привреде на локалу.

Циљ програма цертификације је да подстакне локалне самоуправе да заузму проактиван приступ ка остварењу својих развојних потенцијала и да им пружи методологијју како то да постигну. Критеријуми за цертификацију представљају неку врсту подсетника о томе на који све начин једна општина/град треба да развија сопствене капацитете. Крајњи резултат имплементације процеса цертификације су унапређена конкурентност локалне привреде и атрактивност општине/града као дестинације за нова улагања, у односу на општине/градове унутар и ван граница земље.

BFC SEE програм је намењен општинама и градовима који имају одговарајуће капацитете и стратешки су опредељени да унапреде свој пословни амбијент, привуку инвестиције и подстакну развој локалне економије.

Квалитет локалног пословног окружења оцењује се на основу више од 60 поткритеријума цертификације који су груписани у 10 категорија. Време потребно једној локалној самоуправи да испуни све критеријуме се разликује и зависи од њене спремности на почетку процеса цертификације.

Општине/градови који успеју да испуне услове за стицање БФЦ СЕЕ цертификата се позиционирају као најнапредније локалне самоуправе у региону, чиме се квалификују за подршку националних и међународних институција и донатора, уз активну промоцију на регионалном и међународном нивоу.

Град Ниш имао је национални Цертификат општине са позитивним пословним окружењем, са испуњених 96% критеријума НАЛЕДА, али је овај Цертификат истекао 2012. године.

Градско веће града Ниша је на седници одржаној 19.9.2013. године донело Закључак којимприхвата Иницијативу Привредно - економског савета, да се покрене поступак укључивања града Ниша у процес ресертификације општина са повољном пословном климом (НАЛЕД-ов програм сертификације), коју је Савет једногласно усвојио на седници одржаној дана 10.5.2013. године.

Град Ниш прихватио је приступање Регионалном програму Цертификације градова и општина са повољним пословним окружењем у Југоисточној Европи. Процес ће отпочети у септембру месецу и максимално ће трајати годину дана.

Категорија ЛИДЕР ПЛУС, којој Град Ниш припада у оквиру чланства у НАЛЕД-у, омогућава учешће град Ниша у BFC CЕE програму. Трошкови учешћа у БФЦ СЕЕ програму износе 10,000.00 ЕУР, а плаћање се врши у две једнаке годишње рате у оквиру редовног годишњег чланског доприноса, према припадајућој категорији члана и у складу са важећим Правилником о чланарини.

Административно техничке послове сертификације спроводи Канцеларија за локални економски развој и пројекте.

За реализацију ове мере планирана су средства у висини од 600.000,00 динара на позицији 391, економска класификација 423 – „услуге по уговору“.

У буџету за 2020. годину предвиђена су средства у износу од 5.000,00 ЕУР за плаћање друге рате за процес цертификације кроз који Град Ниш тренутно пролази.

**4.1.6. Инфраструктурни пројекти које реализује Канцеларија за локални економски развој и пројекте а финансирају се из екстерних извора финасирања**

Један од инструмената, доступних локалној самоуправи у вези са доделом подстицаја је и изградња инфраструктуре за одређени привредни субјекат, која се даје бесплатно или са умањеном накнадом.

Циљ је унапређење примарне инфраструктуре, приступ локацијама и изградња секундарне инфраструктуре. Улагањем у унапређење инфраструктуре повећава се конкурентност локација, што утиче на побољшање услове пословања постојећих предузећа и долазак нових инвеститора.

**Приоритетни инфраструктурни пројекти у 2020. години:**

**1) Пројекат „Сакупљање и прерада отпадних вода у Граду Нишу“**

Израда пројектно-техничке документације за припрему пројекта до фазе расписивања међународног тендера и изградња и то:

Постројење за пречишћавање отпадних вода (ППОВ) Ниш

ППОВ Ниш – додатни третман муља

Главни колектори до ППОВ Ниш

Реконструкција колектора у Нишу (14 км)

Проширење колекторске мреже – (24 км)

Постројење за пречишћавање питке воде Медијана – третман воде од прања филтера.

Извршена су потребна геодетска и геомеханиичка снимања терена, израђена су идејна решења, а у току је прибављање локацијских услова и израда пројеката за прибављање потребних одобрења за изградњу.

Носилац имплементације је Град Ниш, Канцеларија за локални економски развој и пројекте и PEID („Подршка развоју инфраструктуре у области заштите животне средине“ – Priority Environmental Infrastructure for Development).

Израду пројектно-техничке документације финансира шведска агенција за међународну развојну сарадњу (SIDA), кроз програм PEID.

Извођење радова ће се финасирати из Националног ИПА програма, а споразум о финансирању потписан је априла 2019. године.

Обавеза Града Ниша у овом пројекту је израда планских докумената, прибављање потребних одобрења за извођење радова и решавање имовинско-правних односа на трасама колектора и локацији постројења за прераду отпадних вода.

Укупна вредност инвестиције је 66.921.000,00 €.

Учешће у финасирању пројекта:

ЕУ ГРАНТ - 47.363.000,00 €

Министарство заштите животне средине – 8.787.000,00 €

Град Ниш: – 886.000,00 €

RWC зајмови – 9.885.000,00 €

Рок завршетка пројектно-техничке документације, прибављање потребних одобрења за изградњу и расписивање међународног тендера за постројења и колекторе је јун 2020. године.

**2) Изградња коловоза и тротоара у комплексу Лозни Калем**

Реч је о изградњи саобраћајне инфраструктурне мреже, дужине 2.623м и изградње пешачке инфраструктурне мреже у дужини од 5.246м на локацији Лозни Калем у Нишкој Бањи, у циљу стварања инфраструктурних услова за изградњу објеката пословно-туристичке намене и привлачење инвеститора.

Обавеза Града Ниша у 2020. години је технички преглед изведених радова и прибављање употребне дозволе.

Носилац имплементације: Град Ниш, Канцеларија за локални економски развој и пројекте.

Укупна вредност пројекта: 132.154.000,00 РСД

Учешће Министарста привреде: 55.065.000,00 РСД

Учешће Града Ниша на пројекту: 77.089.000,00 РСД

Примопредаја радова: април 2020.године.

**3) Изградња стрељане за потребе регионалног школског стрељачког спорта**

Локација на којој је реализована изградња и доградња стрељане налази се у југоисточном делу СЦ „Чаир“, где је, дужи низ година стајао недовршен, неопремљен и неискоришћен део објекта што је довело до његовог пропадања. Како је конструкција била у добром стању, иако непокривена и неодржавана, њеном реконструкцијом и доградњом дошло се до модерног објекта стрељане за потребе школске деце. Пројектом је предвиђена адаптација објекта са два нивоа и то:

а) Реконструкција и адаптација дела приземља објекта,

б) Реконструкција постојеће конструкције у приземљу и изградња простора до нивоа завршености објекта без опремања за посебне намене рекрације,

в) Доградња спратне етаже за спортску стрељану за ваздушно оружје, капацитета 32 стрељачка места.

Реализацијом овог пројекта стварају се услови да се у Нишу одржавају многа Међународна спортска такмичења и Државна првенства у свим категоријама, и то по правилу Светске федерације, што би допринело додатном препознавању Града Ниша као града спорта у Србији и региону.

Овакав тип објекта, поштујући правилнике ИССФ (Међународне спортске стрељачке федерације) опрема се врхунском опремом у домену облога подова и зидова, осветљења, аутоматике и климатизацијe.

Део пројекта су тоалети и тераса за сунчање који опслужују отворене базене чиме се у великој мери употпуњује функционалност објекта и доприноси санацији и надограђивању садржаја СЦ „Чаир“.

Објекат је у грађевинском смислу завршен и у 2020. години ће се завршити започети радови на опремању, техничком прегледу, прибављању употребне дозволе.

Вредност инвестиције: 107.784.000,00 РСД

Учешће Града Ниша на пројекту: 67.257.000,00 РСД

Учешће Министарства привреде Републике Србије: 40.527.000,00 РСД

Очекивани рок завршетка: април 2020. године.

**4) Санација, реконструкција и унапређење енергетске ефикасности О.Ш. „Вожд Карађорђе“ у Нишу**

Радови на санацији, реконструкцији и унапређењу енергетске ефикасности објекта се изводе у циљу побољшања услова коришћења објекта, поправке и замене појединих оштећених делова инсталације и опреме и повећања енергетске ефикасности објекта.

Пројектом је обухваћена: замена постојеће спољашње и унутрашње столарије, санација фасаде на делу објекта који је под заштитом ЗЗСК Ниш, замена оштећених олука и солбанака, замена подова, санација и кречење унутрашњих зидова са постављањем парапетних зидних облога, монтажа спуштених плафона у ходницима, учионицама и помоћним просторијама, реконструкција постојећих санитарних чворова, израда новог санитарног чвора у поткровљу, израда енергетски ефикасне фасаде на делу објекта који није под заштитом Завода за заштиту споменика културе Ниш, санација и реконструкција крова на делу дограђеног дела са фискултурном салом, санација застора у школском дворишту, адаптација електроенергетских инсталација, адресабилни систем за дојаву пожара, енергетска санација термотехничких инсталација, партерно уређење дворишта.

Прибављено је одобрење за извођење радова и у 2020. години реализоваће се радови на санацији, реконструкцији и унапређењу енергетске ефикасности објекта.

Носилац имплементације: Град Ниш, КЛЕРП

Извор финансирања: Канцеларија за управљање јавним улагањима Владе Републике Србије: 217.246.731,14 РСД са ПДВ-ом, Учешће Града Ниша на пројекту: 0,00 РСД

Укупна вредност пројекта: 217.246.731,14 РСД са ПДВ-ом

Очекивани рок завршетка: друга половина 2020. године.

**5)** **Адаптација, санација и унапређење енергетске ефикасности Гимназије „Светозар Марковић“ у Нишу**

Радови на адаптацији, санацији, унапређењу енергетске ефикасности и инвестиционом одржавању објекта Гимназије “Светозар Марковић” у Нишу изводе се у циљу побољшања услова коришћења објекта, промене организације простора у делу објекта, поправке и замене појединих оштећених делова инсталације и опреме.

Пројектом је обухваћена: замена оштећених подова у учионицама, ходницима, улазном делу, степеништу, холу по спратовима и санитарним чворовима, реконструкција постојећих санитарних чворова, замена унутрашње столарије, реконструкција сале за физичко васпитање и свлачионица, израда енергетске фасаде, глетовање и кречење просторија након свих инсталатерских радова, адаптација сутеренских просторија, израда лифта за особе са инвалидитетом, реконструкција термотехничких инсталација, вентилација фискултурне сале, климатизација свечане сале на IV спрату, партерно уређење дворишта.

Усаглашавање техничке документације је у завршној фази и у 2020. години реализоваће се радови на санацији, реконструкцији и унапређењу енергетске ефикасности објекта.

Носилац имплементације: Град Ниш, Канцеларија за локални економски развој и пројекте

Извор финансирања: Канцеларија за управљање јавним улагањима Владе Републике Србије: 97.521.750,00 РСД са ПДВ-ом

Учешће Града Ниша на пројекту: 0,00 РСД

Укупна вредност пројекта: 97.521.750,00 РСД са ПДВ-ом

Очекивани рок завршетка: друга половина 2020. године.

**6) Реконструкција, адаптација и енергетска санација Дома за децу и омладину ''Душко Радовић'' у Нишу**

Радови на реконструкцији, адаптацији и енергетској санацији Дома за децу и омладину ''Душко Радовић'' у Нишу се изводе у циљу побољшања услова коришћења објекта, поправке и замене појединих оштећених делова инсталације и опреме и повећања енергетске ефикасности објекта.

Пројектом је обухваћена: замена подова у ламелама које користе Дом Душко Радовић и Центар за породични смештај и усвојење, санација и кречење унутрашњих зидова и плафона, замена унутрашње столарије, замена постојеће спољашње столарије у сутерену, реконструкција постојећих санитарних чворова, унапређење енергетске ефикасности фасаде, замена кровне конструкције и облоге, замена олука и солбанака, репарација ограда, замена инсталација водоводне мреже и канализационе мреже, реконструкција постојећег осветљења, инсталациjе за потребе климатизације, реконструкција термотехничких инсталација.

Усаглашавање техничке документације је у завршној фази и у 2020. години реализоваће се радови на санацији, реконструкцији и унапређењу енергетске ефикасности објекта.

Носилац имплементације: Град Ниш, Канцеларија за локални економски развој и пројекте

Извор финансирања: Канцеларија за управљање јавним улагањима Владе Републике Србије: 79.622.800,00 РСД са ПДВ-ом

Учешће Града Ниша на пројекту: 0,00 РСД

Укупна вредност пројекта: 79.622.800,00 РСД са ПДВ-ом

Очекивани рок завршетка: друга половина 2020. године.

**7) Пројекат одржавања јавног парка у Нишкој Бањи**

Пројектом je предвиђено текуће одржавање јавног парка у Нишкој Бањи (парк са тргом између Стационара „Зеленгора“ и Старог купатила). Циљ је постићи акцентовање културно-историјских и природних богатстава отварањем визура и уређењем околине.

Предвиђа се замена и постављање нове облоге на платоу око вртних базена-фонтана, између Стационара „Зеленгора“ и Старог купатила. Дуж пешачких стаза врши се замена постојећих и постављање нових клупа.

Фонтана, као средишњи мотив простора, потенцира се партером, али и одговарајућом аутоматиком у циљу постизања пројектованих ефеката. Предвиђа се и замена дотрајале расвете и каблова на предметном платоу.

У 2020. години биће завршени започети радови на уређењу јавног парка.

Носилац имплементације: Град Ниш, Канцеларија за локални економски развој и пројекте

Извор помоћи: Министарство трговине, туризма и телекомуникација суфинансира пројекат до износа од 15.000.000,00 РСД

Учешће Града Ниша, Јавних предузећа Паркинг сервис и Медијана и Општине Нишка Бања на пројекту: 14.034.196,00 РСД

Процењена вредност пројекта: 29.034.196,00 РСД

Очекивани рок завршетка: јун 2020. године.

**8) Доградња специјалних учионица и фискултурне сале у ОШ „Мирослав Антић“**

Извођење радова на доградњи ОШ „Мирослав Антић” почело је још 2012. године, настављено у 2016. години, а Канцеларија за локални економски развој и пројекте преузима надлежност за реализацију овог пројекта 2017.године и сада пројекат приводи крају. Радови се односе на изградњу комплетног новог дела школе који је топлом везом повезан за стари део објекта. Нови део школе, који има свој засебан улаз, састоји се из неколико специјалних учионица повезаних јединственим ходничким простором са новоизграђеном фискултурном салом. Поред свих наведених радова, постоје и додатни радови који су завршени 2018. године, а односили су се на постављање подне облоге у учионичком делу објекта, постављања термоизолације на фасади, подовима и плафонима као побољшања енергетске ефикасности објекта, као и додатни радови који се односе на машинске инсталације завршиће се 2020.године.

Носилац имплементације: Град Ниш, Канцеларија за локални економски развој и пројекте

Извор помоћи: Министарство привреде Републике Србије

Укупна вредност основног уговора: 77.994.726,16 РСД са ПДВ-ом

Вредност уговора - термоизолација фасаде 7.587.610,90 РСД са ПДВ-ом-завршено

Вредност уговора – подне облоге 1.718.640,00 РСД са ПДВ-ом - завршено

Вредност уговора - систем за вентилацију 2.648.376 .00 РСД са ПДВ-ом

Учешће Града Ниша на пројекту: око 25.500.000,00 РСД (укупно пдв за радове из основног уговора, непредвиђени радови са пдв-ом, сви вишкови радова, додатни уговор система за вентилацију)

Очекивани рок завршетка: мај 2020. године

**9) Реконструкција водосистема Кнежица-Ћурлина-Перутина-Белотинац**

Извршена је припрема дела регионалног водоводног система Пуста река и НИВОС-а за међусобну конекцију код Горњег Међурова, као и решавање проблема водоснабдевања насељеног места Белотинац. У наредном периоду се настављају активности на реализацији пројекта „Повезивање система Пуста река са системом НИВОС“ и изградњи примарне водоводне мреже у насељеним местима Кнежица, Перутина и Ћурлина. Ради реализације Уговора о регулисању водоснабдевања насељених места Кнежица, Перутина,Ћурлина и Белотинац, извешће се главни вод према Кнежици и Ћурлини у дужини од 721m и део вода у правцу Ћурлине у дужини од 150m.

Носилац имплементације: Град Ниш, Канцеларија за локални економски развој и пројекте

Извор помоћи: Буџет Града Ниша

Укупна вредност пројекта: 10.000.000,00 РСД

Учешће Града Ниша на пројекту: 10.000.000,00 РСД

Очекивани рок завршетка: децембар 2020. године.

**10) Уређење и ревитализација Нишке тврђаве – фаза I**

Град Ниш велику пажњу посветио је уређењу и ревитализацији Нишке тврђаве у последње две године. Општи циљ пројекта је унапређење туризма на територији Града Ниша, а специфични циљ је уређење Нишке тврђаве и њеног непосредног окружења у циљу афирмације и унапређења непокретног културног добра и максимално искоришћење његових потенцијала, адекватна презентација постојећих непокретних археолошких налаза, адаптација постојећих објеката за савремену намену (уметност, култура, наука).

Пројектом је предвиђена санација спортских терена и трибина које прате терене за кошарку и рукомет, уређење Летње позорнице, замена зидне и подне облоге на бини, као и санација тоалета у нишама на Летњој позорници, и уређење „Дечијег игралишта“, постављање мобилијара за игру деце, израда стаза око дечијег мобилијара.

Радови су у завршној фази и у 2020. години биће извршен технички преглед изведених радова и прибављена употребна дозвола. Средства која су, до сада, искоришћена за радове износе: 48.275.511,70 динара.

Неутрошена средства: 11.724.488.30 динара.

Носилац имплементације: Град Ниш, КЛЕРП

Извор финансирања: Министарство трговине, туризма и телекомуникација РС

Укупна вредност пројекта: 60.000.000,00 РСД са ПДВ-ом

Учешће Града Ниша на пројекту: 0,00 РСД

**11) Санација бедема – ескарпи Нишке тврђаве**

Пројектом су обухватћени санациони и конзерваторско-рестаураторски радови на свим елементима бедема Тврђаве у циљу спречавања њихове даље девастације и пропадања. Постојеће добро очуване структуре биће заштитићене и конзервиране чиме се стварају услови и могућности за безбедно и несметано коришћење и експлоатацију како самих бедема, тако и њима належућих простора. Предвиђена су и пратећа археолошка истраживања на местима где је, због великих оштећења, потребно вршити земљане ископе. Такође, овим пројектом предвиђено је и формирање шетних стаза на бедемима Нишке тврђаве, као и откривање топарника – места за топове који се налазе на ивицама самих бедема.

Закључен је уговор о извођењу радова.

Носилац имплементације: Град Ниш, КЛЕРП

Извор финансирања: Министарство привреде Републике Србије

Укупна вредност пројекта: 106.039.992,36 РСД са ПДВ-ом

Учешће Министарства привреде РС на пројекту: 33.968.144,22 РСД

Учешће Града Ниша на пројекту: 72.071.848,14 РСД са ПДВ-ом

Очекивани рок завршетка: новембар 2020. године.

**12) Пројекат „Виртуозна презентација вишеслојног културног идентитета модерног Ниша“ (Позориште лутака, Археолошка истраживања Константинових терми на археолошком налазишту Медијана, санација зграде музеја на археолошком налазишту Медијана, Туристичка презентација археолошког налазишта Медијана)**

Овај пројекат одобрен је у оквиру Јавног конкурса “Градови у фокусу 2018“, који је у оквиру програма “Градови у фокусу“, расписало Министарство културе и информисања Републике Србије.

Пројекат се састоји од више подпројеката који се односе на различите сегменте:

1. Подпројекат „Радови на уређењу гледалишта Луткарског позоришта у Нишу“ –– завршено.
2. Подпројекат „Реконструкција зграде Музеја на археолошком налазишту Медијана“ односи се на реконструкцију комплетне зграде Музеја, формирање стаклене галерије преко мозаика, како би мозаици могли у потпуности сачували, али и презентовали туристима.
3. Подпројекат „Пројекат археолошких истраживања, презентације, планирања и радова на археолошком парку Медијана“ - завршено
4. Подпројекат „Мониторинг и евалуација пројекта“, што подразумена услуге ревизије пројекта.
5. Подпројекат „Израда пројекта туристичке презентације комплекса археолошког налазишта Медијана“
6. Подпројекат „Реализација пројекта туристичке презентације комплекса археолошког налазишта Медијана“
7. Подпројекат „Израда Пројекта Заштитне конструкције над Термама“ зависи од археолошких истраживања терми – одустало се због даљих археолошких истраживања над Термама.
8. Подпројекат „Реализација Пројекта Заштитне конструкције над Термама“ зависи од археолошких истраживања терми.

Општи циљ пројекта „Виртуозна презентација вишеслојног културног идентитета модерног Ниша“ је подржати културу и културне активности као покретаче друштвеног и економског развоја, систематизовање културне понуде и унапређење културног живота, креативних индустрија и културне инфраструктуре Ниша, адекватним коришћењем и презентовањем имовине културног наслеђа, кроз истраживање, заштиту, дигитализацију, партиципацију шире јавности и презентацију стваралаштва вишеслојног културног идентитета модерног Ниша.

Носилац имплементације: Град Ниш, Канцеларија за локални економски развој и пројекте

Извор помоћи: Министарство културе и информисања Републике Србије

Укупна вредност пројекта: 145.362.854,30 РСД са ПДВ-ом

Учешће Министарства културе и информисања РС: 33.000.000,00 РСД са ПДВ-ом

Учешће Града Ниша на пројекту: 112.362.854,30 РСД са ПДВ-ом.

Очекивани рок завршетка: новембар 2020. године.

**13) Реконструкција фасада у Нишу ( фаза II)**

Реконструкција обухвата зграду ,,Задужбина Ђоке Јовановића“ и Народну библиотеку „Стеван Сремац“ – нови део објекта. Објекти су под заштитом Завода за заштиту споменика културе Ниш.

,,Задужбина Ђоке Јовановића“ је спратна зграда изграђена почетком 20-тог века у централном градском језгру. Зграда је власништво Града Ниша и представља седиште Градског правобраниоца.

Зграда Народне библиотеке „Стеван Сремац“ је једна од најстаријих културних установа у Граду и прва јавна библиотека у Јужној Србији.

У фази I –Партија I је рекунструисан део зграде некадашње општинске управе у којој је Народна библиотека смештена 1959. године. Партијом II - фаза I је обухваћен део зграде који је изграђен крајем 20. века и представља интегрални део библиотечког комплекса.

Обављају се рестаураторско - конзерваторски радови, санација објеката и текуће одржавање сходно стању објеката као и постављање декоративне расвете на ,,Задужбини Ђоке Јовановића“.

Радови су у завршној фази.

Носилац имплементације: Град Ниш, КЛЕРП

Укупна вредност пројекта: 14.012.419,54 РСД са ПДВ-ом

Учешће Града Ниша на пројекту: 14.012.419,54 РСД

Очекивани рок завршетка: мај 2020. године.

**14) Пројекат „Један лаки километар“ - Унапређење приступачности Града Ниша**

Акционим планом одрживог развоја Града Ниша 2015-2020.године предвиђена је реализација пројекта првог степена приоритета „Унапређење приступачности Града Ниша“, којим се започиње решавање проблема, насталих услед заосталих архитектонских баријера у граду, и то реконструкцијом постављених баријера које нису по стандардима и заустављањем непланске изградње.

Пројектом је предвиђено извођење радова на локацијама које је мапирала радна група:

-Реконструкција закошених делова пешачке стазе на месту прелаза на коловоз, који не испуњавају минималне захтеве Правилника о техничким стандардима планирања, пројектовања и изградње објеката, којима се осигурава несметано кретање и приступ особама са инвалидитетом, деци и старим особама.

-Уклањање архитектонских баријера постављањем монтажно-демонтажних рампи на улазима у Синагогу и Народни музеј у Улици Николе Пашића.

Радови су у завршној фази.

Процењена вредност пројекта: 5.000.000 РСД

Очекивани рок завршетка: март 2020. године

**15) Изгардња термосоларног постројења за припрему топле санитарне воде у централној кухињи „Младост“ Предшколеску установе „Пчелица“ у Нишу**

У циљу повећања енергетске ефикасности објекта централне кухиње „Младост“ Предшколеке установе „Пчелица“ у Нишу, изводе се радови на изградњи термосоларног постројења за припрему топле санитарне воде. Постројење се састоји од 48 соларних колектора постављених на крову објекта, три бојлера запремине по 3.000 литара, одговарајуће инсталације и пратеће опреме за безбедан и ефикасан рад. Очекивани ефекат изграђеног термосоларног постројења је смањење дасадашњих трошкова за утрошену енргију за загревања санитарне воде за 60 %.

Носилац имплементације: Град Ниш, Канцеларија за локални економски развој и пројекте

Извор финасирања:Министарство рударства и енергетике суфинансира пројекат до износа од 6.211.709 РСД што је 70% процењене вредности пројекта

Учешће Града Ниша на пројекту је 2.662.161 РСД што је 30% процењене вредности пројекта

Процењена вредност пројекта: 8.873.870 РСД

**16) Реконструкција топлотних подстаница у објекту базена и сале технике у склопу комплекса Спортско-рекреативног центра „Чаир“ у Нишу**

У плану за 2020. годину је укидање постојеће котларнице «Чаир» која као енергент користи мазут, који је неекониомичан и изузетан загађивач животне средине, као и прикључење њених потрошача на нову модерну котларницу «Клинички центар» која користи економично и еколошки прихватљиво гориво природни гас.

Реконструкција и адаптација постојећих топлотних подстаница у објекту базена и сале технике у СРЦ «Чаир» у Нишу се врши услед промене режима грејања (притиска и температуре) са досадашњег директног система из постојеће котларнице «Чаир» на индиректни систем из нове котларнице «Клинички центар».

У току је поступак јавне набавке за избор извођача радова.

Носилац имплементације: Град Ниш, Канцеларија за локални економски развој и пројекте

Учешће Града Ниша на пројекту је 7.800.000 РСД

Процењена вредност пројекта: 7.800.000 РСД

Очекивани рок завршетка: април 2020. године

**Канцеларија за локални економски развој и пројекте Града Ниша интензивно ради на припреми следећих пројеката чија ће реализација бити започета у току 2020.године и то:**

**1)** **Реконструкција фасада у Нишу (фаза III)**

Реконструкција у овој фази обухвата текуће одржавање Спомен комплекса „Ћеле Кула“ и Објекта града Ниша – Градска кућа.

Кула је зидана од камена повезаног малтером справљеним у врућем кречу са хоризонталним дрвеним либажним гредама. Лобање су интегрално узидане у зидну структуру и фиксиране малтером. Од почетних 952 до данас их је сачувано 59. Горње зоне куле са кровом су у потпуности урушене тј. данашње стање егзистира од 1892. године, из времена градње капеле. Капела је грађена по пројекту архитекте Димитрија Лека и представља добру заштиту куле од атмосферских утицаја.

На стодесетогогдишњицу изградње капеле, а поводом обележавања двестотегодишњице битке на Чегру, 2002. године, финансијским средствима из буџета Републике Србије, у организацији и под руководством Завода за заштиту спменика културе Ниш, отпочели су радови на њеној темељној обнови и генералном уређењу читавог комплекса. Радови су са успехом окончани 2006. године. У циљу заштите куле и лобања на њој од механичких и физичких оштећења до којих може доћи од стране посетилаца капеле, непосредно око ње подигнут је заштитни стаклени плашт.

Осим саме куле са лобањама и заштитног стакленог плашта на свим осталим сегментима споменичког ансамбла присутни су знаци деструкције и одређеног степена пропадања као последица разних утицаја, а што је овим пројектом предвиђено за санацију.

Градска кућа спада у ред архитектонски највреднијих јавних објеката Ниша. Зграда је саграђена 1925. године и била је прва филијала Народне банке у Србији. Зграда је 1986. године проглашена спомеником културе и заштићена законом. Реконструкција представља ревитализацију комплетног објекта са акцентом на очување аутентичног изгледа орнамената на фасади.

Носилац имплементације: Град Ниш, Канцеларија за локални економски развој и пројекте

Оквирна вредност пројекта: 50.000.000,00 РСД

Очекивани рок завршетка: децембар 2020. године.

**2) Пројекат „Техничка помоћ за унапређење животних и стамбених услова ромске популације у неформалним насељима“**

Циљ пројекта је да се након проналажења адекватне локације у власништву Града и израде пројектно-техничке документације на нивоу пројекта за грађевинску дозволу заврши пројектнотехничка документација потребна за изградњу.

На основу документације би се изградило стамбено насеље са припадајућом инфраструктуром у ком би становали Роми који тренутно живе у неусловном насељу Црвена звезда.

Недостајућа инфраструктура је, у наредним фазама реализације, обавеза коју је Град Ниш преузео на себе писмом о намерама.

Носилац имплементације: Град Ниш, Канцеларија за локални економски развој и пројекте

Извор помоћи: Делегација Европске Уније у Републици Србији

Учешће Града Ниша на пројекту: Нема финансијских обавеза

Очекивани рок завршетка: крај 2020. године.

**3) Cанација, реконструкција и унапређење енергетске ефикасности објеката и партерног уређења дворишта Завода за васпитање омладине**

Радови на санацији, адаптацији, реконструкцији и унапређењу енергетске ефикасности комплекса Завода за васпитање омладине се изводе у циљу побољшања услова коришћења објеката, поправке и замене појединих оштећених делова инсталација и опреме, прикључења на систем даљинског грејања, као и повећања енергетске ефикасности објеката у комплексу.

Пројектом је обухваћена: санација влаге у подруму, санација и замена подних подлога, реконструкција ограде, санација и кречење унутрашњих зидова и плафона, замена унутрашње столарије, адаптација подрумских просторија Управне зграде, санација и реконструкција свих постојећих санитарних чворова, формирање новог санитарног чвора, израда енергетски ефикасне фасаде, санација крова са заменом оштећених олука и солбанака, санација и реконструкција комплетне постојеће унутрашње и спољашње водоводне и канализационе мреже, реконструкција и адаптација инсталације унутрашњег осветљења свих објеката, реконструкција спољашње расвете, санација и адаптација постојећег система за дојаву пожара, инвестиционо одржавање и енергетска санација унутрашње инсталације централног грејања, системи за вентилацију, комплетно партерно уређење.

Носилац имплементације: Град Ниш, Канцеларија за локални економски развој и пројекте

Извор финансирања: Канцеларија за управљање јавним улагањима Владе РС

У току је процес расписивања јавне набавке за избор пројектанта за израду пројектно техничке докуметације.

**4)** **Реконструкција, доградња и надградња јединице локалне самоуправе у Брзом Броду**

Пројекат реконструкције, доградње и надградње постојећег објекта изводи се на објекту смештеном на равном терену у Брзом Броду. Пројектном документацијом у предметном објекту смештена је амбуланта, апотека, пошта, полиција и омладински клуб. У амбуланти су смештене просторије ординације са интервенцијом, картотеком и патронажном службом. У објекту су такође предвиђене помоћне просторије (мокри чвор, трокадеро). Постојећи објекат је изграђен педесетих година прошлог века у зиданом конструктивном систему са зидовима од пуне опеке у продужном малтеру без вертикалних и хоризонталних серклажа. Постојећа таваница је од бетонска плоча непознате дебљине. Зграда је покривена трапезастим лимом. Пројектном документацијом предвиђено је да се постојећа конструкција претвори у скелетни конструктивни систем. Дакле, кровна конструкција и таваница би се уклонила, уградили би се вертикални стубови на угловима и сучељавању зидова према приказаној шеми. Извела би се армиранобетонска међуспратна конструкција типа "ФЕРТ" 14+5цм изнад приземља и изнад спратова.

Носилац имплементације: Град Ниш, Канцеларија за локални економски развој и пројекте

Извор финансирања: Канцеларија за управљање јавним улагањима Владе Републике Србије: 48.000.000,00 РСД са ПДВ-ом

Учешће Града Ниша на пројекту: 0,00 РСД са ПДВ-ом

Укупна вредност пројекта: 48.000.000,00 РСД са ПДВ-ом

**5) Обнова и изградња водоводне и канализационе инфраструктуре**

Носилац имплементације: Град Ниш, Канцеларија за локални економски развој и пројекте

Извор финансирања: Канцеларија за управљање јавним улагањима Владе Републике Србије: 2.000.000,00€

Учешће Града Ниша на пројекту: припрема документације из имовинско-правне области и пројектно-техничке документације

**6)** **Формирање терми „Кулиште“у јавном парку у Нишкој Бањи**

Пројекат терме „Кулиште“ у јавном парку у Нишкој Бањи на к.п. 4402/1 к.о. Нишка Бања има за циљ прилагођавање објеката потебама пружања здравствене, рекреативне и туристичке услуге.

За реализацију Пројекта је предвиђено Планом генералне регулације Градске општине Нишка Бања прва фаза, разрада једног дела катастарске парцеле 4402/1 у виду Урбанистичког пројекта.

Постојеће шетне стазе су након вишедеценијске употребе оштећене, а на појединим деоницама је дошло и до урушавања делова стаза те је потребно стазе обновити и ревитализовати. Дечије игралиште које је саставни део комплекса „Кулиште“ је запуштено и није у функцији дуж низ година, те се предвиђа његова санација и постављање новог мобилијара.

Потецијал постојећег амбијенталног окружења овог дела јавног парка није искоришћен, положај стене и извора омогућава формирање водопада уз стену на јужној страни парка, која би каналима била довођена до базена са термоминералном водом.

На основу свега напред изложеног, види се значај и атрактивност овог пројекта за развој туризма, пружања здравствених и рекреативних услуга којима Нишка Бања располаже.

Носилац имплементације: Град Ниш, КЛЕРП

Извор финансирања: Град Ниш и Министарства трговине, туризма и телекомуникација: 45.000.000,00 РСД са ПДВ-ом

Учешће Града Ниша на пројекту: 15.000.000,00 РСД са ПДВ-ом

Укупна вредност пројекта: 60.000.000,00 РСД са ПДВ-ом

Очекивани рок завршетка: април 2021.године

Овај пројекат биће кандидован за финансирање од стране Министартва трговине и туризма.

**7)** **„Авантура парк“ Нишка Бања**

На основу потребе Града Ниша и Градске општине Нишка Бања за проширењем и развојем нове туристичке понуде и спортско-рекреативних, културно-забавних и образовних садржаја немењених свим узрастима, од деце до старијих особа, а са просторним капацитетом на територији ГО Нишка Бања, Град Ниш припрема апликациони формулар за пријаву на Јавни позив Министарства привреде Републике Србије – **Програм подршке развоју пословне инфраструктуре за 2020. годину,** којим би се финансирало израда јединственог Авантура парка са вештачком стеном.

Носилац имплементације: Град Ниш, Канцеларија за локални економски развој и пројекте.

Извор финансирања: Град Ниш и Министарства тпривреде

Вредност пројекта: 40.412.640,00 РСД са ПДВ-ом.

**8)** **Изградња сервисне саобраћајнице са водоводном и канализационом мрежом на Византијском булевару у Нишу**

Изградња прве фазе коловоза, паркинга, тротоара и осветљења приступне саобраћајнице на северној страни Византијског булевара, на кп.бр.320 и 394/1 КО Ниш-Ћеле Кула, изградња водоводне мреже на кп. бр. 804/3, 308, 309, 320, 394/1 и 394/46 КО Ниш-Ћеле Кула и изградња атмосферске канализације у оквиру сервисне саобраћајнице на Византијском булевару на кп.бр. 320, 394/1 и 394/46 КО Ниш-Ћеле Кула и кп.бр. 5733, 5734 и 5731/8 КО Ниш-Пантелеј, у Нишу.

Град Ниш припремио је и предао апликациони формулар на Јавни позив Министарства привреде Републике Србије – **Програм подршке развоју пословне инфраструктуре за 2020. годину,** којим би се финансирала Изградња сервисне саобраћајнице са водоводном и канализационом мрежом на Византијском булевару у Нишу.

Носилац имплементације: Град Ниш, Канцеларија за локални економски развој и пројекте

Извор финансирања: Град Ниш и Министарства привреде

Вредност пројекта: 71.259.590,64 динара са ПДВ-ом

**9) Конверзија котларнице и кухињске опреме са лаког лож уља на гас, у централној кухињи „Младост“ Предшколске установе „Пчелица“**

Изразита неекономичност рада система због садашње употребе најскупљег енергента (лаког лож уља).

Загађење животне средине због емисије изразито штетних гасова продуката сагоревања лаког лож уља.

Дистрибутивна мрежа природног гаса постоји у непосредној близини објекта.

Планираном конверзијом ће се знатно повећати безбедност објекта, повећати економичност рада система и смњити загађење животне средине

Процењена вредност пројекта: 10.000.000 РСД

Очекивани рок завршетка: март 2021. године

**10) Реконструкција објекта Основне школе „Иво Андрић“ у Нишу са спортском халом и пратећим објектима и изградњу базена са пратећим садржајима**

Град Ниш финансираће израду техничке документације за реконструкцију објекта Основне школе „Иво Андрић“ у Нишу са спортском халом и пратећим објектима и изградњу базена са пратећим садржајима.

Ради обезбеђивања оптималних услова за боравак корисника и запослених, као и смањења потрошње енергије, а узевши у обзир енергетске и економске уштеде потребно је да се техничком документацијом обухвате све врсте радова на објекту који би допринели побољшању енергетске ефикасности, услова комфора, безбедности коришћења објекта, смањења емисије угљен диоксида и штетних продуката сагоревања. Поред реконструкције предвиђа се изградња базена у оквиру школског дворишта.

Носилац имплементације: Град Ниш, КЛЕРП

Извор финансирања: Канцеларија за управљање јавним улагањима Владе Републике Србије

**11)** **Изградња кампуса два факултета Универзитета у Нишу-Факултета спорта и физичког васпитања и Природно - математичког факултета**

Ресорно министарство определило је средства за изградњу кампуса два факултета Универзитета у Нишу – Факултета спорта и физичког васпитања и Природно-математичког факултета будући да је реч о високошколским установама које имају проблема са простором. Инвестиција у изградњу ова два кампуса процењује се на више од 10 милиона евра.

Изградња кампуса Факултета спорта и фозичког васпитања предвиђена је у комплексу Спортског центра Чаир, у складу са потврђеним урбанистичким пројектом и то у југоисточном делу парка Чаир.

Изградња кампуса Природно-метематичког факултета предвиђена је на постојећој локацији овог факултета.

У наредном периоду потребно је урадити имовинску припрему, израду пројектно-техничке документације и евентуалну недостајућу инфраструктуру. Носилац активности: Канцеларија за локални економски развој и пројекте

**12) Реконструкција „Бали бегове џамије“ у Нишкој тврђави**

**13) Реконструкција „Атељеа“ у Нишкој тврђави**

**14) Реконструкција „Пашиних конака“ у Нишкој тврђави**

**15) Реконструкција „Апсане“ у Нишкој тврђави**

**16) Реконструкција „Ковачнице“ у Нишкој тврђави**

**17) Реконструкција магацина предузећа „Градина“ у Нишкој тврђави**

**18) Реконструкција „барутана бр.1, бр.2, бр.3“ у Нишкој тврђави**

**НАПОМЕНА:** Пројекти који су у припреми од броја 12-18 реализоваће се у

зависности од доступности техничке документације.

**18) Формирање дечијег игралишта у Нишкој тврђави – Coca-Cola Company**

Coca-Cola Company традиционално, на различите начине, доприноси развоју заједнице верујући да је раст и успех система могућ само у окружењу које се развија. У складу са тим определили су се да Граду Нишу донирају дечије игралиште које ће бити лоцирано у Нишкој Тврђави.

Носилац имплементације: Град Ниш, КЛЕРП

Извор финансирања: Coca-Cola Company

Укупна вредност пројекта: oko 3.500.000,00 РСД

Очекивани рок завршетка: април 2020. године

**4.1.7. Развојни домаћи и међународни пројекти**

Канцеларија за локални економски развој и пројекте у припреми и реализацији пројеката, усмерених на унапређење квалитета живота и побољшање услова за привредни рад, активира ширу друштвену и стручну заједницу. Када говоримо о локалном економском развоју, за развојне пројекте, планиране у 2020. години, основни модел који примењујемо је партиципативни модел сарадње друштвено економских актера на планирању, припреми и реализацији. Канцеларија ће радити и на успостављању вертикалне координације између различитих нивоа власти и хармонизацији јавних политика будући да се ради о факотрима битним за успешно планирање и спровођење локалног економског развоја.

Град Ниш је, посредством Канцеларије за локални економски развој и пројекте, претходних година покренуо низ пројеката, који ће бити реализовани током ове и наредних година а чији је фокус на оснаживању локалне заједнице и стварању развојне основе за побољшање услова живота грађана. Ови пројекти ће бити реализовани уз финансијску и/или техничку подршку Европске уније и билатералних донатора као што су УНДП, УНОПС, ГИЗ и други, али и уз помоћ финансијских институција као што су Европска инвестициона банка (ЕИБ), Француска развојна агенција (АФД) и други.

Узимајући у обзир свеобухватни концепт локалног економског развоја који није искључиво везан за раст економије, Канцеларија за локални економски развој и пројекте ће у 2020. години спроводити пројекте и активности које теже побољшању квалитета живота и унапређењу пословног амбијента:

1. **Иницијатива за финансирање пројеката регенерације урбаних простора**

У склопу пројекта „Иницијатива за финансирање пројеката регенерације урбаних простора“, који спроводи Министарство грађевинарства, саобраћаја и инфраструктуре уз финансијску подршку Европске инвестиционе банке (ЕИБ) и Француске развојне агенције (АФД), Град Ниш је отпочео припрему неопходне документације за прединвестициону и инвестициону фазу пројекта “Урбане регенерације простора градског железничког коридора“ чији ће саставни део бити и „Студија урбане мобилности града Ниша“. На овај начин стварају се услови за дугорочно планирање и капитално улагање у банкарски прихватљиве пројекте саобраћајне инфраструктуре и интервенције у области урбане мобилности.

1. **„Технопарк Србија 2“**

Пројекат „Технопарк Србија 2“, преко Министарства просвете, науке и технолошког развоја Републике Србије, спроводи Научно технолошки парк Београд, а суфинансирају Влада Швајцарске конфедерације и Град Ниш кроз субвенционисање рада Друштва са ограниченом одговорношћу „Научно технолошки парк Ниш“. Влада Швајцарске конфедерације финансира пројекат у износу 620.000,00 швајцарских франака и то за три конкретне активности:

1.развој и спровођење шеме финансирања почетног капитала за подршку стартаповима у раној фази развоја у износу од 10.000-15.000 ЦХФ за 25 стартапова из Ниша;

2. пружање подршке која се односи на: процену потреба, развој детаљног пословног модела, позиционирање и промоцију, обуке, мониторинг итд. Научно-технолошког парка у Нишу;

3. Подизање капацитета НТП-а у циљу пружања подршке компанијама за промоцију извоза, права интелектуалне својине, увођење мера подршке финансирању, итд.

Град Ниш суфинансира пројекат кроз субвенционисање рада Друштва са ограниченом одговорношћу „Научно технолошки парк Ниш“ средствима у износу од најмање 600.000,00 ЦХФ (66.000.000,00 динара), за период 2020-2023. Финансијске обавезе Града Ниша преко Друштва са ограниченом одговорношћу „Научно технолошки парк Ниш“ у периоду од 2020. до 2023. године у износу од најмање 600.000,00 ЦХФ (66.000.000,00 динара) односе се на допринос кроз опремање простора за стартапове (канцеларије, конференцијска салу, дељење простора, заједнички простор), канцеларије за менаџмент, плате за директора и запослене, буџет за режијске трошкове, ИКТ опрему и широкопојасну интернет везу. Нефинансијске обавезе Града Ниша преко Друштва са ограниченом одговорношћу „Научно технолошки парк Ниш“ се односе на креирање услова за подизање свести и промоцију културе иновација, развој Научно технолошког парка Ниш у складу са примерима добре праксе на професионалној основи, развој технопредузетништва код младих и запошљавање нових сарадника и запослених на основу јасних критеријума и квалификација у циљу обезбеђеивања елементарних услова за рад Научно технолошког парка Ниш и спровођење пројектних активности.

1. **„Будући градови југоисточне Европе“**

Извор финансирања ове петогодишње иницијативе је Европски институт за иновацију и технологију преко ClimateKic-a, којим се планира инклузивна и просперитетна трансформација одабраних делова града у градовима учесницима из југоисточне Европе (Марибор, Сарајево, Скопље, Крижевци и Ниш). Град Ниш је отпочео припремне радње за нови циклус развојног планирања кроз овај пројекат, са намером да спреман дочека 2021. годину са догорочним планом развоја, узимајући у обзир одредбе Закона о планском систему.

1. **Израда пројекта за извођење радова за мултифункционални Експо центар у Нишу**

Средствима Европске уније, кроз Програм подршке Европске уније развоју општина - ЕУПРО реализује се пројекат „Израда пројекта за извођење радова за мултифункционални Експо центар у Нишу“. Укупна вредност пројекта је 70.600,00 €, од чега ЕУПРО учествује са 30.000,00 €, а Град Ниш са 40.600,00 €, за потребе израде урбанистичке и пројектно-техничке документа до нивоа Пројекта за извођење. Завршетак пројектно-техничке документације за изградњу Експо центра Ниш допринеће завршном функционалном садржају локације и омогућити јединствено планирање околних садржаја кроз успостављени центар пословних, комерцијалних, културних, спортских и рекреативних активности и туризма.

1. **Ефикасно и ефективно управљање имовином у Нишу и Ћуприји кроз**

**увођење Географског информационог система**

Пројекат „Ефикасно и ефективно управљање имовином у Нишу и Ћуприји кроз увођење Географског информационог система“има за циљ да, кроз увођење и развој Географског информационог система и креирање апликације за управљање имовином у власништву Града Ниша, створи услове за унапређење управљања имовином и повећа транспарентност рада јавне администрације.

Пројекат је финансијски подржан од стране Европске уније у оквиру националног програма за Србију (IPA 2014), а у оквиру програма Exchange 5. Укупна вредност пројекта је 220.700,00 €

1. **Унапређење Географског информационог система**

Како би се побољшали капацитети Ниша да идентифкује, интегрише у развојне процесе, управља и користи геопросторне податке, пројектом „Унапређење Географског информационог система“, Град Ниш ће надоградити ГИС увођењем нових слојева из приоритетних области, обезбедити недостајуће функционалности (3Д анализа и визуализација, модул за управљање корисницима, алат за симулацију поплава, алат за праћење покретних објеката, развој подршке за онлине позадинске слојеве) и израдити Android мобилну апликацију за приступ Географском инфармационом систему**.** Укупна вредност пројекта је 105.700,00 €. Пројекат је, са 86.200,00 €, подржала Европска унија (ЕУ) преко развојног програма ЕУ ПРО, који реализује УНОПС.

1. **„ИНО-РЕГ: Иновациони екосистем као покретач регионалне конкурентности Нишавског округа“**

Регионална развојна агенција Југ и Град Ниш, уз суфинансирање Развојне aгенције Србије, у 2020.години спровешће пројекат чиме ће бити дефинисане области у којима Нишавски округ има критичну масу знања, капацитета и компетенција и у којима постоји иновациони потенцијал за позиционирање на глобалним тржиштима, што ће допринети правилном алоцирању ограничених ресурса, већем степену активирања територијалног капитала, стварању подршке у усмеравању рада Научно-технолошког парка и убрзаном економском развоју Нишавског округа а тиме и већој територијалној кохезији Републике Србије.

1. **Инклузивно предшколско васпитање и образовање**

У склопу пројекта „Инклузивно предшколско васпитање и образовање“, који реализује Министарство просвете, науке и технолошког развоја Републике Србије, средствима Светске банке је планирано комплетно финансирање изградње и опремања вртића капацитета 270 деце на територији ГО Палилула, на катастарској парцели  број  2584,  КО Ниш-Бубањ,  површине 31.380м2, листа непокретности број 5474, на којој се у једном делу налази  Специјална школа са домом ученика „Бубањ“.

1. **Платформа за одговорно управљање јавним финансијама**

Пројекат „Платформа за одговорно управљање јавним финансијама“ спроводи Програм Уједињених нација за развој (УНДП) у Србији, а финансира Влада Шведске (СИДА), док је Град Ниш један од пет ЈЛС учесника на пројекту. Пројекат предвиђа рад на јачању партнерства између јединица локалне самоуправе (ЈЛС) и цивилног друштва кроз изградњу транспарентнијег приступа финансирању организација цивилног друштва (ОЦД) из буџета ЈЛС, а у складу са локалним потребама. Као одабрана јединица локалне самоуправе, Град ће преузети обавезу да транспарентније издваја финансијска средства за ОЦД пројекте, односно да примени транспарентније критеријуме и поступке при расподели јавних средстава и омогуће партиципативни приступ у дефинисању локалних приоритета. Град Ниш ће бити укључен у пројекат наредне две године, где је планирано укупно издвајање за пројекте ОЦД у вредности 82.500 УСД.

1. **„Податке отвори, на мапи се створи“**

Пројекат предстваља техничку подршку Канцеларије Програма уједињених нација за развој (УНДП), а заједнички га реализују удружење Палго смарт и Град Ниш уз подршку УНДП-а и Канцеларије за ИТ Републике Србије. Циљ пројекта је увођење концепта и механизма процеса отварања података и отварање сетова података на веб презентацији Града Ниша и на националном Порталу отворених података, чиме се стварају услови за креирање потпуно нових услуга од стране трећих лица.

1. **Израда пројектно-техничке документације за мултифункионални објекат културе у Нишу**

Применом методологије одабира најбољег идејног решења уз спровођење урбанистичко-архитектонског конкурса, спроведен је пројекат „Израда пројектно-техничке документације за мултифункионални објекат културе у Нишу“ из средстава буџета Града Ниша у износу од 6.090.000,00 РСД, док ће у 2020.години бити припремљен пројекат за грађевинску дозволу.

1. **Подизање капацитета Центра за иновативно предузетништво младих**

Како би се подигли капацитети Центра за иновативно предузетништво младих ДОО Ниш да се позиционира као институција која на регионалном ниову пружа помоћ стартап компанијама у процесу сазревања и представља стуб подршке младим предузећима како би могли да постану успешни и профитабилни, Канцеларија за локални економски развој и пројекте у 2019. и 2020. години спроводи пројекат „Подизање капацитета Центра за иновативно предузетништво младих“ са циљем да у 2020. години има најмање 10 startup компанија/тимова и извршен упис у Регистар иновационих делатности у складу са Законом о иновационој делатности, као пословно-технички инкубатор, како би постао регистрован субјекат иновационе делатности

1. **Пројекат „Tomorrow”**

Како би се сагледали главни стубови Енергетске уније, разменила знања и искуства између локалних самоуправа Европе и припремила „Мапа пута енергетске транзиције до 2050“ године, Град Ниш реализује трогодишњи пројекат „Tomoroow“.Пројекат финансира Европска унија у оквиру HORIZON 2020 програма, који се реализује у оквиру партнерства које предводи асоцијација Energy Cities. Укупна вредност пројекта је 1.499.767,50 €, а пројекат се у потпуности финансира средствима Европске Уније, док је вредност пројекта за Град Ниш 79.198,75 €.

1. **Јачање јавних служби за развој заснован на валоризацији историјског и територијалног наслеђа**

Како би се повећало учешће прихода који потичу од туризма, услуга, угоститељства-хотелијерства, заснованих на валоризацији градитељског и природног наслеђа Града Ниша, град спроводи пројекат „Јачање јавних служби за развој заснован на валоризацији историјског и територијалног наслеђа“ који је финансијски подржан од стране Француског Министарства за спољне послове и међународну сарадњу (МАЕДИ) са укупним износом од 3.292.960,00 РСД.

1. **„Пројекат за одговорну** **власт“**

Четворогодишњи пројекат УСАИД-а који заједно са партнерима из Србије ради на унапређењу одоговрности локалне и националне власти, где је Град Ниш препознат као један од шест партнерских општина. Пројекат подржава напоре на унапређењу учешћа грађана у доношењу одлука на локалном нивоу и надзору њиховог спровођења, подстичући локалне самоуправе да раде на транспарентнији и реактивнији начин. Пројекат је започет фебруара 2018. реализоваће се до фебруара 2022. Пројекат ће пружити техничку подршку и сарадњу у некој од бројних тема и областима које доприносе јачању принципа доброг управљања, грађанске партиципације, добре управе и одговорне и транспарентне јавне власти.

1. **„Подршка за планирање и програмско буџетирање на локалном ниову“**

У области реформе јавне управе у успостављању ефикасне, професионално и фискално одговорне администрације која пружа услугу високог квалитета грађанима и привреди, Град Ниш, преко Канцеларије за локални економски развој спроводи пројекат **„Подршка за планирање и програмско буџетирање на локалном ниову“,** који представља техничку подршку Делегације Европске Уније у Републици Србији преко Сталне конференције градова и општина (СКГО).

1. **„Здравље инвалида рада“**

Да би се повећала доступност пружања здравствене и социјалне заштите члановима Удружења инвалида рада у циљу унапређења и побољшања њиховог општег здравља и социјалног благостања, Град Ниш ће у спроводи пројекат **„Здравље инвалида рада**“, где јеносилац пројекта Завод за здравствену заштиту радника „Ниш“ а вредност пројекта је 5.000.000,00 динара који се финансира из буџета Града Ниша.

1. **Студије изводљивости/оправданости улагања за пројекте од интереса за Град Ниш**

Град Ниш ће, преко Канцеларије за локални економски развој и пројекте, реализовати неопходне студије изводљивости/оправданости за капиталне пројекте за које постоји потреба и обавеза израде, а у складу са одредбама Закона о планирању и изградњи и уредбом о управљању капиталним пројектима. Средства за ове намене обезбеђена су у буџету Града Ниша на позицији Канцеларије за локални економски развој и пројекте.

1. **Фонд за експерименте у градовима**

Општи циљ пројекта је да обухвати и разуме потребе и проблеме особа са инвалидитетом у градовима Нишу и Крагујевцу и да заједно дизајнира систем и активности које ће довести до бољег квалитета живота кроз побољшану доступност градских услуга и климатске паметне мобилности. То подразумева да се особе са физичким инвалидитетом (укључујући старије особе) укључе у процесе градског планирања и доношења одлука и препознају разумеју и интегришу одржива решења заснована на ИоТ-у (интеренту ствари) за побољшани приступ градским услугама за особе са инвалидитетом у систем управљања градовима. Пројекат се заснива на интерактивним дијалозима, увођењу платформе за партиципаторну демократију „Конзул“, лабораторијским проверама доказа и лабораторијима ко-дизајна са свим релевантним заинтересованим странама, као и на примјени ИоТ-а за пуни утицај. Пројекат финансира УНДП средствима Словачке развоје агенције у износу од 65.000 $ за потребе Града Ниша и Града Крагујевца.

1. **Ботаничка башта**

Канцеларија за локални еконосмки развој и пројекте отпочела је припремне активности за реализацију пројекта успостављања ботаничке баште у Нишу. Ботаничка башта је научно-истраживачка, наставна и културно-просветна установа у којој се налазе колекције биљака које репрезентују разноврсност и богатство биљног света. Град Ниш би, као, велики универзитетски центар и град окружен великим биљним диверзитетом, формирањем ботаничке баште заузео важну улогу у научном, еколошком и културном животу земље. Осим тога, ботаничка башта обогатиће, својим садржајем, туристичку понуду Града Ниша а тиме допринети и његовом локалном економском развоју. У току 2020.године, планирано је да се дефинишу примарне функционалности, укључујући његову намену,улогу, структуру и будуће захтеве када је реч о финансирању, концепт и карактеристике ботаничке баште, затим локација(е), улазни параметри за потребе израде Студије изводљиовсти и дефинише пројектни задатак за израду идејног решења.

1. **Џез и интеркултурализам – ЏАИН**

Пројекат је одобрен за реализацију Фондацији Nišville, на основу Одлуке о додељеним бесповратним средствима Европске уније и Споразума о додели бесповратних средстава и измене Споразума, а на основу позива Извршне агенције за образовање, аудиовизуелну област и културу (EACA), у оквиру Програма Креативна Европа. Носилац пројекта је Фондација Nišville, Град Ниш, Србија, а партнери на пројекту су Cultural association, град Тирана, Албанија и Jana Project, Alghero, Италија. Укупна вредност пројекта је 15.161.589,93 динара. Град Ниш суфинансира пројекат средствима у износу од 3.009.746,61 динара.

1. **Наук није баук**

Општи циљ пројекта Фестивал „Наук није баук 12” јесте популаризација науке, истраживачког рада и СТЕМ концепта међу ученицима и наставницима основних и средњих школа, подршка иновативном и предузетнички оријетисаном образовању, подршка развоју научног подмлатка Србије и региона. Носилац пројекта је Гимназија „Светозар Марковић“, а партнери на пројекту су Град Ниш, који суфинансира пројекат и Центар за промоцију науке Београд. Укупна вредност пројекта је 1.672.250,00 динара. Град Ниш суфинансира пројекат средствима у износу од 1.532.250,00 динара, а Центар за промоцију науке Београд средствима у износу од 140.000,00 динара.

1. **„Ниш у срцу“, зимски фестивал и летњи фестивал „Позитивни“**

Општи циљ пројекта организације летњег фестивала „Позитивни“ и зимског фестивала „Ниш у срцу“ је пружање могућности и подршке нишким уметницима, удружењима и појединцима који се баве уметношћу и креативним радом, као и малим привредницима да презентују и пласирају свој рад и тако допринесу културном имиџу Града Ниша. Специфични циљеви пројекта су: развој креативне индустрије и формирање јаке креативне базе ради повећања видљивости и ширења урбане културе; Континуирано подизање квалитета и квантитета културних садржаја у Нишу, намењених суграђанима као и домаћим и страним туристима; Развој здравог пословног окружења за све већи број домаћих и страних инвеститора; Допринос реализацији Локалног акционог плана града Ниша 2015-2020, у области културе и квалитета провођења слободног времена.

Летњи фестивал „ПозитивНи“ траје четири дана, у време обележавања градске славе, и одржава се шести пут, и то је једини „street art“ фестивал овог типа и једна од најпосећенијих манифестација овог типа у Јужној Србији. Овај јединствени интерактивни фестивал, са бројним радионицама за посетиоце, обухвата све области културе и уметности а своје стваралаштво имају прилику да прикажи и аматери и професионалци, кроз појединачне наступе и кроз концерт у фестивалској продукцији.

Зимски фестивал „Ниш у срцу“ се одржава у време новогодишњих празника, Осмишљен је као празнични изложбени простор са богатим, целодневним културно –уемтничким програмом. Представља помоћ нишким уметницима, удружењима и појединцима, који се баве мануфактурним радом, као и малим привредницима, да презентују и пласирају свој рад, и тако допринесу празничној атмосфери града. Културно уметнички програм изводе нишки уметници-глумци, аниматори и музичари, а програм је прилагођен свим узрастима. Програм траје 7 дана.

Програми оба фестивала су бесплатни за све посетиоце, излагачи добијају бесплатне опремљене продајне просторе а уметници материјал и опрему за рад.

Носилац пројекта је Удружење грађана „Фабрика уметника Ниш“.

1. **Међународна примена Програма виртуелних електрана у региону В4**

Пројекат за циљ има израду обједињене анализе тржишта у партнерским земљама која представљ први корак ка примени програма виртуелних електрана у региону В4 (Мађарска, Пољска, Словачка и Чешка). Економије региона Централне и источне Европе и В4 региона су енергетски најнеефикасније и представљају највеће емитере гасова који изазивају ефекат стаклене баште, због чега постоји велика потреба и велики потенцијал у области повећања енергетске ефикасности и повећања употребе обновљивих извора енерегије. Имајући у виду искуства других земаља, ова иницијатива има потенцијал да прерасте у програм који ће уштедети више од годишње потрошње једне електране у области употребе фосилних горива и допринети капацитету заједнице да се ефикасније прилагоди климатским променама. Да би овај потенцијал био остварен неопходно је пре тога извршити анализу тржишта. Пројекат се реализује у партнерству са организацијама из Мађарске, Чешке и Словачке. Укупан буџет пројекта износи 92 000 ЕУР. Средства ће бити обезбеђена преко Вишеградског фонда.

1. **„Три против (ЦО) два“**

„Три против (ЦО) Два“ пројекат је припремљен у сарадњу Града Ниша, Града Крагујевца и Града Крушевца као одговор на изазов за решавање проблема климатских промена који је расписао УНДП у Србији. Пројектом ће се омогућити стварање и приступ бази података отворених машинско читљивих података о потрошњи топлотне енергије зграда повезаних са системом градског грејања, али и карактеристикама енергетске ефикасности зграда и њиховом индивидуалном доприносу емисији ЦО2. У ове сврхе користиће се подаци о потрошњи топлотне енергије са калориметара уграђених у појединачној грејној подстаници као основа за базу података, а надограђени другим техничким, енергетским и метеоролошким подацима биће креирани неформални грађевински пасоши. База података биће доступна на Интернету како би била видљива свим заинтересованим грађанима. Она ће омогућити једноставан приступ мапи града с видљивим и гео-референтним локацијама зграда и подстаница, заједно с приказаном количином енергије испоручене потрошачима. Скупови података постаће саставни део Информационог система за климатски паметан урбани развој, а могу их касније једноставно користити и друге српске општине са својим сопственим уносом података. Укупан буџет пројекта за Град Ниш је 11.600 ЕУР и 100% финансирања УНДП-а.

1. **„Пружање обједињене услуге подршке привреди“**

Пројекат има за циљ да допринесе повезивању сектора МСП кроз стварање предуслова за ефикаснији и делотворнији рад локалне управе и развој иновативних мера економског раста који ће подићи њихову конкурентност на тржишту ЕУ. У току реализације пројекта извршиће се реконструкција на згради у центру града (улица Милојка Лешјанина) како би се она адаптирала за отварање One Stop Shop-а за пословање и одрживи развој; нове мере за подршку сектору МСП ће бити израђене кроз Студију изводљивости и јачање капацитета Градске управе за њихову имплементацију. Укупан буџет пројекта је: 25.946.752,80 RSD (219.367,20 EUR), од чега 11.876.399,83 RSD (100.409,20 EUR) износи финансијски допринос Града Ниша, док је износ који се тражи по позиву Амбасаде Бугарске у Републици Србији 14.070.352,97 RSD (118.958,01 EUR).

1. **„Јачање повезантости винарија у региону Нишког виногорја“**

Пројектом је планирано јачање конкурентности винарија из Нишког виногорија кроз постављања основе за заштиту географског порекла и успоставаљање заједничке сарадње винара и виноградара као и припрему и спровођење кампање територијалног маркетинга у контексту промоције вина Нишавског виногорја. Укупна вреднст пројекта је 57.459 € од чега је потраживано по позиву Амбасаде Бугарске у Републици Србији 34.350€ а остатак од 23.109€ финансирање Града Ниша.

1. **„Очистимо дивље растиње у ЕИ“**

Пројекат има за циљ уређење и чишћење простора са запуштеним и неуређеним површинама око објеката, стаза и саобраћајница (путева и железничког колосека) од дивљег растиња у фабричком кругу бивше ЕИ Ниш, затим да се превентивно обезбеди одређени простор у циљу заштите радне и животне средине, као и да се подстакну и развију нове услуге за запошљавање и побољшање положаја социјално најугроженијих група грађана Ниша, а пре свега чланова породица бораца. Њихов основни задатак је уређење и чишћење око објеката, стаза и саобраћајница (путева и железничког колосека) на простору фабричког круга бивше ЕИ Ниш. Конкретно радиће се на крчењу врзина и шипражја, сечењу танког дрвећа, уклањању прерасле вегетације, тршењу корова, сакупљању, депоновању и одвозу посеченог материјала на површини од 16.432 м2 и одвозу посеченог материјала ван фабрике по утврђеном плану. Вредност пројекта је 2.500.000,00 динара који се финансира из буџета Града Ниша.

**4.1.8. Промоција расположивих средстава за подстицање конкурентности из националних и међународних извора финансирања**

Основна делатностРазвојне агенције Србије ([www.ras.gov.rs](http://www.ras.gov.rs/)) је подршка микро, малим и средњим предузећима и предузетницима у циљу оснаживања привреде Србије, подршка директним улагањима и промоцији и повећању извоза. Како би се сви делови Србије развијали равномерно, РАС у својој мрежи има 16 акредитованих регионалних развојних агенција (АРРА) а једна од њих - РРА ЈУГ (www.rra-jug.rs) се налази у Нишу и са њом се интензивно сарађује при реализацији програма.

Такође, РАС пружа потребну подршку предузетницима, при аплицирању за средства европских и других фондова у циљу регионалног и локалног развоја.

Јавни позив за доделу средстава подстицаја за привлачење директних инвестиција је намењен привредним друштвима која реализују инвестиционе пројекте у производном сектору и у сектору услуга међународне трговине.

РАС са Привредном комором Србије организује наступе домаћих компанија на међународним сајмовима, при чему је у 2020.години предвиђено 17 сајмова.

РАС расписује следеће програме подршке 2020: Програм подршке за улазак у ланце добављача мултинационалних компанија 2020 (улагање у материјалну имовину корисника и консултантска подршка) и Програм подршке за промоцију извоза 2020.

Министарство привреде расписује и у сарадњи са РАС-ом спроводи Програм подстицања предузетништва кроз развојне пројекте у 2020. години (бесповратна средства у износу од 20% од вредности инвестиционог пројекта) и Програм подстицања развоја предузетништва кроз финансијску подршку за почетнике у пословању у 2020. години (бесповратна средства у износу од 30% од вредности улагања), с тим што се преостали износ вредности пројекта финансира из кредита Фонда за развој РС и Програм подршке малим и средњим предузећима за набавку опреме за 2020. годину, где су партнери одабране банке и лизинг компаније.

Фонд за развој Републике Србије, ([www.fondzarazvoj.gov.rs](http://www.fondzarazvoj.gov.rs/)) је један од субјеката на националном нивоу за подршку економског развоја путем: инвестиционих кредита (са ниском каматном стопом, дугим роком отплате, грејс периодом и бесповратним средствима), кредита за предузетнике, кредита за почетнике у пословању (Start - up кредита), краткорочних кредита, кредита за трајна обртна средства, гаранција, споразумног измирења обавеза, кредита за одржавање текуће ликвидности, репрограма. Фонд послује и у Нишу.

Фонд за иновациону делатност реализује: Програм ТТФ - трансфер гехнологије из јавног академског сектора у комерцијални сектор (Универзитет у Нишу се преко свог Центра за трансфер технологије прикључио Програму ТТФ); Пројекат за унапређење конкурентности и запошљавања, активности спроводи и Министарство привреде (финансира Међународна банка за обнову и развој); Програм раног развоја и Програм суфинансирања иновација (стални програми Фонда).

Такође, привредницима су на располагању средства ЕУ, посебно у оквиру Програма за истраживање и иновације Хоризонт 2020 и Програма за конкурентност малих и средњих предузећа – КОЗМЕ до 2020. године.

Канцеларија за локални економски развој и пројекте, као дефинисани субјекат подршке улагањима у складу са Законом о улагањима, ће пружати стручну помоћ у промовисању ове мере у складу са постојећим механизмима подршке који су прошли законом утврђену процедуру, те се за ове намене неће издвајати средства из буџета.

**4.1.9. Унапређење и промоција туристичких потенцијала Града Ниша**

Град Ниш је, на бази прописаних критеријума, решењем Министарства привреде проглашен за туристичко место прве категорије.

Крајем 2017. године усвојен je Програм развоја туризма Града Ниша са акционим планом за период 2018 – 2020. године (''Сл.лист Града Ниша'', бр.139/2017).

Приоритети развоја туризма Града Ниша, усвојени овим документом су:

1. Развој туристичке дестинације – Град Ниш, Нишка Бања кроз:

- Унапређење организације, промоције и тражње туристичке дестинације

- Унапређење маркетинг активности за промовисање Ниша као туристичке дестинације

- Брендирање Града Ниша као препознатљиве дестинације

- Унапређење туристичке инфраструктуре у Нишу (израда урбанистичко-планских докумената, изградња нових објеката, реновирање старих објеката, изградња нових споменичких обележја, изградња и уређење туристичке инфраструктуре, унапређење рада Aеродрома „Константин Велики“, естетско уређење града...).

- Подршка пројектима и активностима које за циљ имају умрежавање историјски и туристички повезаних градова.

- Подршка активностима заснованим на сарадњи са европским земљама које у граду Нишу имају конзуларна представнипштва и које повезују збратимљене градове.

2.  Развој туристичког производа кроз:

- Повећање тражње за туристичким производом,

- Организацију догађаја и манифестација,

- Развијање различитих видова туризма,

- Повећање смештајних капацитета...

3. Стварање амбијента атрактивног за инвестиције

4. Позиционирање Града Ниша као регионалног туристичког центра југоисточне Србије

5.    Безбедност

Град Ниш располаже значајним туристичким  ресурсима и потенцијалима, што захтева наставак активности и у 2020. години, које се односе на улагања у туристичку инфраструктуру и објекте у циљу унапређења  конкурентности града у области туризма:

1. Ревитализација и уређење комплекса Нишке тврђаве – наставак
2. Пројекат "Градови у фокусу" (Виртуозна презентација вишеслојног културног идентитета модерног Ниша,
3. Изградња туристичко рекреативних садржаја на локацији Лозни калем,
4. Изградња мултифункционалног објекта за потребе културе,
5. Пројекат рестаурације фасада градске архитектуре III фаза: Градска кућа и споменик ''Ћеле кула'',
6. Уређење Трга Краља Милана и пешачког моста код Тврђаве,
7. Пројекат одржавања јавног парка у Нишкој Бањи
8. Подстицање уметничких заната као алата за одрживи развој и туристичког привлачења и припреме досијеа за кандидовање у УНЕСКО у оквиру приступа валоризације, ревалоризације и управљања градитељским наслеђем

9) Спровођење активности на даљем унапређењу авио саобраћаја,

10) Реализација Програма рада Туристичке организације Ниш у 2020. години: брендирање и активна промоција Ниша као туристичке дестинације; промоција на сајмовима у земљи и иностранству; подршка организацији Међународног сајма туризма у Нишу као и осталих манифестација и издавачка делатност.

**4.1.10. Подстицање развоја пољопривреде**

Програмом подршке за спровођење пољопривредне политике и политике руралног развоја Града Ниша на годишњем нивоу утврђујe се структура мера, односно намена и начин коришћења средстава која су опредељена за Буџетски фонд за пољопривреду и рурални развој Града Ниша у оквиру Програма 5 – Пољопривреда и рурални развој.

Програмом за 2020.годину се планира реализација следећих мера:

Мере директних плаћања - Регрес за репродуктивни материјал (вештачко осемењавање)

Мере кредитне подршке - Суфинансирање камата за пољопривредне кредите

Мере руралног развоја:

* Инвестиције у физичку имовину пољопривредних газдинстава
* Успостављање и јачање удружења у области пољопривреде
* Управљање ризицима
* Одрживо коришћење пољопривредног земљишта
* Инвестиције за унапређење и развој руралне инфраструктуре и услуга
* Подршка младима у руралним подручјима
* Економске активности у циљу подизања конкурентности у смислу додавања вредности кроз прераду као и увођење и сертификацију система квалитета хране, органских производа и производа са ознаком географског порекла на газдинствима
* Унапређење економских активности на селу кроз подршку непољопривредним активностима и

Посебни подстицаји:

* Подстицаји за промотивне активности у пољопривреди и руралном развоју

Реализација Програма, односно дефинисане мере  допринеће:

* модернизацији производње и јачању производне конкурентности, кроз повећање продуктивности газдинства и смањење производних трошкова;
* достизању националних и стандарда ЕУ;

- повећању квалитета производа, хигијене и безбедности хране;

- побољшању конкурентности породичних пољопривредних газдинстава;

- увођењу нових технологија и иновација, и отварање нових тржишних могућности;

- повезивању сектора пољопривреде и сектора туризма;

- добијању производа веће додате вредности  у циљу повећања дохотка и

- побољшању одрживих услова за живот сеоског становништва.

Секретаријат за пољопривреду у току 2020. године планира и спровођење активности на заштити, уређењу и коришћењу пољопривредног земљишта: уређење атарских путева, организовање пољочуварске службе, као и подизање нивоа заштите од града и поплава на водотоцима другог реда.

**4.1.11. Нефинансијска подршка почетницима у пословању**

Акредитована Регионална развојна агенција Југ, у оквиру својих активности које спроводе сертификовани запослени, у циљу пружања подршке предузетницима, а нарочито почетницима у пословању, нуди нефинансијске услуге кроз: пружање саветодавних услуга, обуке и менторинг.

Саветодавне услуге се односе на: помоћ при припреми бизнис плана и његову израду, дефинисање кључних елемената бизнис плана, помоћ при формирању конкурсне документације, провера исправности, тачности и комплетности конкурсне документације.

Услуге обуке РРА Југ врши из следећих модула: Обука за почетнике у пословању, Финансијско управљање - Основни ниво, Бизнис план и преговарање са банкама, Маркетинг и продаја.

Менторинг спроводе сертификовани ментори запослени у РРА Југ, са циљем да помогну власнику/директору/менаџеру привредног субјекта да препозна и схвати кључну тачку потенцијала свог пословања и уз савете и подршку ментора изради и примени акциони план који би требало да доведе до бољих пословних резултата.

Захтеви привредних субјеката, чији су оснивачи прошли бесплатну обуку за започињање пословања по Програму стандардизованог сета услуга за МСПП, који се реализује преко АРРА, имају предност при конкурисању код Министарства привреде.

РРА Југ такође учествује у промотивним активностима, које се односе како на промоцију предузетништва тако и на пружање подршке ММСПП за различите програме, које спроводе Министарство привреде, РАС, Фонд за иновациону делатаност Србије.

**4.2. Подстицање запошљавања**

Подстицање запошљавања остварује се кроз сарадњу релевантних националних институција, локалне самоуправе и Националне службе за запошљавање, привредних субјеката, цивилног сектора и других заинтересованих субјеката.

* + 1. **4.2.1. Локални акциони план запошљавања Града Ниша за 2020. годину**

Локални акциони план запошљавања Града Ниша за 2020. годину (ЛАПЗ) представља основни инструмент спровођења активне политике запошљавања на годишњем нивоу у локалној заједници.

ЛАПЗ је израдила Градска управа Града Ниша – Секретаријат за привреду, уз активно учешће Локалног савета за запошљавање и у сарадњи са Националном службом за запошљавање (НСЗ) - Филијала Ниш, Канцеларијом за локални економски развој и пројекте, малим и средњим предузећима, организацијама цивилног друштва и другим партнерима.

По добијеном позитивном мишљењу Локалног савета за запошљавање, усваја га  Градоначелник Града Ниша.

У складу са Националним акционим планом запошљавања за 2020. годину, програми или мере активне политике запошљавања, који ће се суфинансирати удруживањем средстава из буџета Републике Србије и буџета Града Ниша, су следећи:

1. Програм јавних радова – суфинансирање  2.000.000,00;

2. Програм обуке на захтев послодавца;

3. Програм стицања практичних знања  1.500.000,00;

4. Програм стручне праксе 5.000.000,00

5. Програм приправника за незапослена лица са високим нивоом

квалификација 5.000.000,00;

6. Субвенција за самозапошљавање 10.000.000,00;

7. Субвенција за запошљавање незапослених лица из категорије теже

запошљивих 10.000.000,00;

8. Програм јавних радова – самофинансирање 6.500.000,00.

За реализацију програма и мера предвиђено је суфинасирање средствима из републичког фонда, по одобравању захтева јединици локалне самоуправе. Услов за одобравање је да локална самоуправа обезбеди више од половине средстава за финансирање одређеног програма или мере.

Одлуком о буџету Града Ниша за 2020. годину („Службени лист Града Ниша“, број 106/2019), у разделу 4-Градска управа; програм 3-Локални економски развој; програмска активност 1501-0002 Мере активне политике запошљавања;функција 412-Општи послови по питању рада; на позицији 60; економска класификација 464-Дотације организацијама за обавезно социјално осигурање, за реализацију пројеката са тржиштем рада одобрена су средства у износу од 40.000.000,00 динара, извор финансирања 01-Приходи из буџета.

Износ средстава из Буџета РС, као и износ укупних средства из буџета Града и буџета РС, утврдиће се Споразумом о уређивању међусобних права и обавеза у реализацији програма или мера активне политике запошљавања, који ће се закључити између Националне службе за запошљавање – Филијала Ниш и Града Ниша, након одобравања захтева за суфинасирање.

Уколико би се у току реализације програма и мера прдвиђених ЛАПЗ-ом,

испоставило да не постоји интересовање за поједине програме и мере, извршиће се

другачија прерасподела средстава закључивањем Анекса споразума између Националне службе за запошљавање – Филијала Ниш и Града Ниша. Закључивањем Анекса Споразума средства ће се пресмерити на оне програме и мере за које постоји највеће интересовање.

Програме и мере предвиђене Локалним акционим планом реализоваће Град Ниш преко Градске управе – Секретаријата за привреду, уз активно учешће Канцеларије за локални економски развој и пројекте и Локалног савета за запошљавање, у сарадњи са Националном службом за запошљавање – Филијала Ниш.

* + 1. **4.2.2. Мере Националне службе за запошљавање које Филијала Ниш спроводи на територији Града Ниша**

Национална служба за запошљавање ће током текуће године, средствима из републичког буџета, у складу са Националним акционим планом запошљавања за 2020. године, реализовати следеће програме и мере активне политике запошљавања:

1. Посредовање у запошљавању лица која траже запослење

2. Професионална оријентација и саветовање о планирању каријере

3. Додатно образовање и обука:

3.1. Програм стручне праксе

3.2. Програм приправника за младе са високим образовањем

3.3. Програм приправника за незапослене са средњим образовањем

3.4. Програм стицања практичних знања за неквалификована лица, вишкове запослених и дугорочно незапослена лица

3.5. Обуке за тржиште рада

3.6. Обуке на захтев послодавца – за незапослене

3.7. Обука за потребе послодавца за запосленог

3.8. Функционално основно образовање одраслих

4. Субвенције за запошљавање:

4.1. Субвенције за запошљавање незапослених лица из категорије теже запошљивих - млади до 30 година старости - без квалификација/са ниским квалификацијама, млади у домском смештају, хранитељским породицама и старатељским породицама; старији од 50 година који имају статус вишка запослених; Роми; особе са инвалидитетом; радно способни корисници новчане социјалне помоћи; дугорочно незапослени; жртве породичног насиља.

4.2.  Подршка самозапошљавању

4.3. Субвенција зараде за особе са инвалидитетом без радног искуства

5. Подстицаји за запошљавање корисника новчане накнаде за случај незапослености

6. Јавни радови

7. Мере активне политике запошљавања за особе са инвалидитетом, које се запошљавају под посебним условима

8. Суфинансирање програма или мера активне политике запошљавања предвиђених локалним акционим плановима запошљавања (ЛАПЗ).

Програми и мере активне политике запошљавања утврђени националним акционим планом, које ће током 2020. године спроводити НСЗ, реализују се у складу са Законом о запошљавању и осигурању за случај незапослености, Законом о професионалној рехабилитацији и запошљавању особа са инвалидитетом и правилима о контроли државне помоћи. Селекција лица са евиденције НСЗ за укључивање у мере активне политике запошљавања врши се у складу са Упутством о условима за укључивање незапосленог у мере активне политике запошљавања („Службени гласник РС”, број 97/09).

Канцеларија за локални економски развој и пројекте, као дефинисани субјекат подршке улагањима у складу са Законом о улагањима, ће промовисати и пружати стручну помоћ у припреми и реализацији ових мера.

**4.2.3. Реализација пројекта „Подршка социо – економској стабилности у региону западног Балкана“ у сарадњи са немачком организацијом „HELP“**

Град Ниш, у сарадњи са немачком организацијом HELP, по други пут учествује у Програму „Подршка социо-економској стабилности у региону западног Балкана“. Реализација пројекта је у току и трајаће до 31.12.2020. године. Вредност пројекта је 72.000,00 ЕУР, од чега је Град Ниш обезбедио 28.800,00 ЕУР а Влада Републике Немачке 43.200,00 ЕУР.

У оквиру Програма, који се спроводити преко Канцеларије за локални економски развој и пројекте, биће подржано најмање 30 микро бизниса у Нишу у циљу започињања или развоја пословних делатности.

**4.3. Привлачење инвестиција**

Један од битних фактора бржег и континуираног економског развоја је обезбеђивање додатног капитала за улагање у економски развој као и привлачење директних инвестиција, пре свега на бази ресурса и потенцијала којима Град располаже и које је спреман да, у границама надлежности и ингеренције локалне самоуправе, понуди инвеститорима.

Због тога је промоција ресурса града и брендирање Града Ниша као атрактивног и пожељног места за улагање од великог значаја за укупни економски раст.

Привлачењу директних инвестиција у град доприноси и постојање значајних индустријских зона:

- У својини Града Ниша је инфраструктурно опремљена зона ''Лозни калем'' у Нишкој Бањи са планом да буде пословно-производно-трговински и туристичко-рекреативно-здравствено-пословни комплекс. У тој зони је реализована директна страна инвестиција са могућношћу проширења, односно изградње друге фазе („Integrated MicroElectronics Incorporated“).

- У плану је и нова индустријска зона: тренутно се одвијају активности на припреми реализације друге фазе инвестиције на Булевару Димитрија Туцовића („Leoni Bordnetz – Systeme GMBH“). Према Закључку Владе Републике Србије, Град Ниш и ЕПС - дистрибуција Ниш имају учешће у пројекту измештања далековода и изградња нове трафо станице, чиме ће се поред изградње поменуте друге фазе компаније ''Leoni'' и запошљавања још већег броја људи, обезбедити и формирање нове индустријске зоне за долазак потенцијалних инвеститора.

- Потенцијална индустријска зона „Запад 1“ по плану представља пословно-производно-трговински комплекс, чија се атрактивност и конкурентност повећавају изградњом булеварске саобраћајнице у наставку улице Ивана Милутиновића западно према ауто путу али и саобраћајнице која ће повезати индустријску зону на Булевару Димитрија Туцовића са делом планиране радне зоне „Запад 1aZ“ у близини ранжирне станице ''Поповац''. У наредном периоду је планирано инфраструктурно опремање локације.

- Индустријска зона „Север 3“ код Комренске петље на улазу у град, такође је по плану пословно-производно-трговински комплекс.

- У наредном периоду радиће се и на проширењу радне зоне ''Север 1s'' на потезу између аутопута и аеродрома.

**4.3.1. Промоција и примена Уредбе о одређивању критеријума за доделу подстицаја ради привлачења директних улагања на територији Града Ниша**

Влада Републике Србије је донела Уредбу о одређивању критеријума за доделу подстицаја ради привлачења директних улагања ("Сл. гласник РС", бр. 1/2019), која је ступила на снагу 19. јануара 2019. године.

Oвом Уредбом ближе се уређују критеријуми, услови и начин привлачења директних улагања, вођења евиденције о одабраним подстицајима, као и друга питања о значаја за привлачење директних улагања..

Уредбом је дефинисано:

1) директна улагања, у смислу ове уредбе, јесу улагања у материјална и нематеријална средства привредних друштава, у складу са овом уредбом, у циљу започињања обављања нове пословне делатности, проширења постојећих капацитета или проширења производње на нове производе и производне процесе, као и прибављање имовине директно повезане са привредним друштвом које је престало са радом или би престало са радом, ако не би било купљено од трећег лица по тржишним условима, а којима се обезбеђују нова запошљавања. Стицање удела или акција у привредном друштву не сматра се директним улагањем у смислу ове уредбе;

2) инвестициони пројекат јесте пројекат чијом се реализацијом остварује директно улагање, а који је описан у бизнис плану који се подноси уз пријаву за доделу средстава подстицаја и који обавезно садржи детаљан опис елемената директног улагања, као и елемената за стручну анализу инвестиционог пројекта, у складу са овом уредбом;

3) улагач јесте домаће или страно привредно друштво које подноси пријаву за доделу средстава подстицаја ради реализације инвестиционог пројекта, преко Корисника средстава који је са њим повезано лице. Уколико је Улагач привредно друштво са седиштем у Републици Србији, може истовремено бити и Корисник средстава;

4) корисник средстава подстицаја јесте привредно друштво са седиштем у Републици Србији;

5) мали привредни субјект јесте привредни субјект који има мање од 50 запослених и годишњи промет или укупан годишњи биланс стања који не прелази 10 милиона евра, у складу са прописом којим се уређује државна помоћ (у даљем тексту: мало привредно друштво);

6) средњи привредни субјект јесте привредни субјект који има од 50 до 250 запослених и годишњи промет који не прелази 50 милиона евра или укупни годишњи биланс стања који не прелази 43 милиона евра у складу са прописом којим се уређује државна помоћ (у даљем тексту: средње привредно друштво);

7) велики привредни субјект јесте привредни субјект који има преко 250 запослених и годишњи промет преко 50 милиона евра или укупан годишњи биланс стања преко 43 милиона евра у складу са прописом којим се уређује државна помоћ (у даљем тексту: велико привредно друштво);

8) улагања у материјална средства јесу улагања у земљиште, зграде, производне погоне, машине и опрему, у складу са прописима којима се уређује државна помоћ, а која се признају као оправдани трошкови улагања, ако их користи искључиво корисник средстава подстицаја (греенфиелд или броwнфиелд инвестиције);

9) улагања у нематеријална средства јесу улагања у патенте и лиценце у складу са прописима којима се уређује државна помоћ, а која се као оправдани трошкови улагања признају, ако се на њих обрачунава амортизација, користи их искључиво корисник средстава подстицаја, воде у билансима стања корисника средстава подстицаја најмање пет година, односно три године за мала и средња привредна друштва и која су купљена под тржишним условима од трећих лица;

10) нови запослени повезани са инвестиционим пројектом представљају нето повећање броја домаћих држављана запослених на неодређено време са пуним радним временом код корисника средстава у периоду реализације инвестиционог пројекта, у поређењу са највећим бројем лица запослених на одређено и неодређено време током 12 месеци пре дана подношења пријаве за доделу средстава подстицаја;

11) јединствени инвестициони пројекат јесте свако директно улагање које реализује корисник средстава подстицаја или са њим повезано привредно друштво, у периоду од три године од дана почетка реализације претходног инвестиционог пројекта за који су додељена средства подстицаја, а у складу са претходно закљученим уговором о додели средстава подстицаја на територији исте или суседне јединице локалне самоуправе;

12) степен развијености јединице локалне самоуправе у којој се реализује инвестициони пројекат, односно разврставање јединица локалне самоуправе према степену развијености, јесте степен утврђен прописима којима се уређује јединствена листа развијености јединица локалне самоуправе важећим на дан подношења пријаве за доделу средстава подстицаја;

13) период реализације инвестиционог пројекта јесте период одређен уговором о додели средстава подстицаја, у складу са овом уредбом;

14) уговорена зарада представља основну зараду новозапослених лица која је за најмање 20% већа од минималне зараде, у складу са прописима којима се уређују радни односи;

15) опрема која се увози по основу улога улагача јесте опрема која није старија од три године, а коју улагач увози и као свој улог инвестира у привредно друштво. Опрема коју велико привредно друштво увози по основу улога улагача, а који је корисник средстава по уговору о додели средстава подстицаја, мора бити нова;

16) услуге сервисних центара и подршка пословним операцијама јесу услуге које се пружају путем информационо-комуникационих технологија превасходно корисницима ван територије

Оправдани трошкови јесу:

- улагања у материјална и нематеријална средства почев од дана подношења пријаве за доделу средстава подстицаја до дана истека рока за реализацију инвестиционог пројекта, у складу са уговором о додели средстава подстицаја (у даљем тексту: оправдани трошкови улагања) или

- бруто зараде за нове запослене у двогодишњем периоду након достизања пуне запослености код корисника средстава подстицаја (у даљем тексту: оправдани трошкови бруто зарада).

Уредбом се ближе одређује:

*1. Висина средстава подстицаја и право на учешће у поступку доделе средстава подстицаја:*

- Извори и намена средстава за привлачење директних улагања,

- Право на учествовање у поступку доделе средстава,

- Изузимање од права на доделу средстава,

- Привредна друштва којима се могу доделити средства,

- Максимални дозвољени износи средстава.

*2. Дозвољеност доделе и услови за доделу средстава:*

- Средства се могу доделити за инвестиционе пројекте у производном сектору код којих оправдани трошкови улагања у материјална и нематеријална средства износе најмање 500.000 евра и којима се обезбеђује запошљавање најмање 50 нових запослених на неодређено време односно отварање најмање 50 нових радних места повезаних са инвестиционим пројектом у јединицама локалне самоуправе које су према степену развијености разврстане у прву групу;

- Услови за доделу средстава

- Рок за реализацију инвестиционог пројекта

- Критеријуми за стручну анализу инвестиционих пројеката

*3. Врста и висина средстава која се могу доделити*

- Подстицаји за оправдане трошкове бруто зарада за нова радна места повезана са инвестиционим пројектом

- Подстицаји за оправдане трошкове улагања у основна средства

- Додатни подстицаји за радно интензивне пројекте.

За Град Ниш, који је разврстан у прву групу развијености, могу се доделити врста и висина средстава и то:

-*За подстицај за оправдане трошкове бруто зарада за нова радна места повезана са инвестиционим пројектом*

Кориснику средстава који отвори нова радна места повезана са инвестиционим пројектом у јединици локалне самоуправе која је разврстана у прву групу разврставања јединица локалне самоуправе према степену развијености, одобравају се средства у висини од 20% оправданих трошкова бруто зарада из члана 3. ове уредбе, а у максималном износу од 3.000 евра у динарској противвредности по новоотвореном радном месту.

*-За подстицај за оправдане трошкове улагања у основна средства*

Кориснику средстава који реализује инвестициони пројекат у јединици локалне самоуправе која је разврстана у прву групу разврставања јединица локалне самоуправе према степену развијености, може се одобрити повећање износа средстава из члана 13. ове уредбе у висини до 10% оправданих трошкова улагања у основна средства.

*-Додатни подстицаји за радно интензивне инвестиционе пројекте*

Кориснику средстава који реализује радно интензивни инвестициони пројекат може се одобрити повећање износа бесповратних средстава из члана 13. ове уредбе за 10% од износа оправданих трошкова бруто зарада из члана 3. ове уредбе за свако повећање броја нових радних места повезаних са инвестиционим пројектом преко 200 нових радних места повезаних са инвестиционим пројектом.

Кориснику средстава који реализује радно интензивни инвестициони пројекат може се одобрити повећање износа бесповратних средстава из члана 13. ове уредбе за 15% од износа оправданих трошкова бруто зарада из члана 3. ове уредбе за свако повећање броја нових радних места повезаних са инвестиционим пројектом преко 500 нових радних места повезаних са инвестиционим пројектом.

Кориснику средстава који реализује радно интензивни инвестициони пројекат може се одобрити повећање износа бесповратних средстава из члана 13. ове уредбе за 20% од износа оправданих трошкова бруто зарада из члана 3. ове уредбе за свако повећање броја нових радних места повезаних са инвестиционим пројектом преко 1000 нових радних места повезаних са инвестиционим пројектом.

Укупан износ средстава која се могу доделити у складу са овом уредбом и других подстицаја одређује се у напсолутном износу, при чему не сме да пређе горњу границу до које је дозвољено доделити укупан износдржавне помоћи у складу са прописима којима се уређују правила за доделу државне помоћи.

***Улагања од посебног значаја за Републику Србију***

Улагање од посебног значаја за Републику Србију јесте:

1) улагање чијим би се спровођењем битно утицало на унапређење конкурентности привредне гране или сектора у Републици Србији или њен равномеран регионални развој или којим се у основна средства корисника средстава улаже најмање пет милиона евра или отвара више од 500 нових радних места повезаних са инвестиционим пројектом ако се улагање реализује у јединици локалне самоуправе која се разврстава у прву или другу групу према степену развијености, или којим се у основна средства корисника улаже више од два милиона евра или се отвара више од 100 нових радних места повезаних са инвестиционим пројектом, ако се улагање реализује у јединици локалне самоуправе која се разврстава у трећу или четврту групу према степену развијености, односно у девастирано подручје;

2) улагање које се реализује на територији једне или више јединица локалне самоуправе и подстиче реализацију заједничких развојних приоритета једне или више јединица локалне самоуправе у функцији повећања нивоа њихове конкурентности. Одлуку којом се утврђује развојни приоритет јединице локалне самоуправе доноси скупштина или веће јединице локалне самоуправе, а ако се улагање реализује на територији више јединица локалне самоуправе одлуком коју доносе надлежни органи тих јединица локалне самоуправе утврђује се заједнички развојни приоритет уз претходно прибављено мишљење Агенције;

3) улагање на основу усвојених билатералних споразума.

На улагања од посебног значаја примењују се критеријуми за стручну анализу инвестиционих пројеката из члана 12. ове уредбе.

За улагања од посебног значаја средства се додељују на основу оправданих трошкова бруто зарада за нова радна места повезана са инвестиционим пројектом или оправданих трошкова улагања у основна средства или комбинацијом ове две методе обрачуна оправданих трошкова, под условом да тако израчунати износ средстава не прелази најповољнији износ који произилази из примене једног или другог метода обрачуна.

Износ средстава за улагања од посебног значаја не сме премашити горњу границу до које је дозвољено доделити државну помоћ у складу са чланом 8. ове уредбе и правилима за доделу државне помоћи.

Канцеларија за локални економски развој и пројекте ће у складу са Законом о улагањима и дефинисаним надлежностима промовисати могућности за коришћење расположивих средстава и постојеће механизме подршке у складу са Уредбом оодређивању критеријума за доделу подстицаја ради привлаченја директних улагања, пружати административно-техничку и стручну подршку заинтересованим улагачима у процесу доношења одлуке и реализације инвестиција које могу бити подржане у складу са Уредбом. Град Ниш неће из буџета издвајати средства за ове намене.

**4.3.2. Промоција и примена Уредбе о условима, начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак резмене непокретности**

**4.3.2.1. Отуђење или давање у закуп грађевинског земљишта са накнадом или/и без накнаде**

Отуђење или давање у закуп грађевинског земљишта прописано је Законом о планирању и изградњи („Службени гласник РС“, бр. 72/09, 81/09 – испр. 64/10 – одлука УС 24/11, 121/12, 42/13 – одлука УС 50/2013 – одлука УС 98/13 – одлука УС 132/14 и 145/14), а реализује се путем Уредбе о условима, начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услови, начин и поступак размене непокретности („Службени гласник РС“, бр. 61/15, бр. 88/15, бр. 46/17 и бр. 30/18).

У складу са чл. 1. „наведене уредбе ближе се прописују услови, начин и поступак под којима се врши размена грађевинског земљишта у јавној својини, начин и услови за улагање грађевинског земљишта ради остваривања јавно-приватног партнерства, услови, начин и поступак под којима се може отуђити грађевинско земљиште по цени која је мања од тржишне цене или отуђити грађевинско земљиште без накнаде, када се ради о испуњавању уговорних обавеза насталих до дана ступања на снагу закона којим се уређује планирање и изградња, по основу уговора у коме је Република Србија једна од уговорних страна, када се ради о међусобном располагању између власника грађевинског земљишта у јавној својини, као и када се може отуђити или дати у закуп грађевинско земљиште по цени, односно закупнини која је мања од тржишне цене, односно закупнини или отуђити или дати у закуп без накнаде, када се ради о реализацији пројеката за изградњу објеката од значаја за Републику Србију, као и услове и начин под којима јединица локалне самоуправе може отуђити неизграђено грађевинско земљиште по цени која је мања од тржишне цене или отуђити грађевинско земљиште без накнаде, ако се ради о реализацији инвестиционог пројекта којим се унапређује локални економски развој.“

Град Ниш и КЛЕРП ће промовисати већ постојеће механизме подршке који су прошли законом утврђену процедуру и неће из буџета издвајати срества за ове немене.

Предмет отуђења или давања у закуп је неизграђено грађевинско земљиште у јавној својини, осим у случају размене, када је предмет отуђења и изграђено и неизграђено земљиште у јавној својини.

Отуђење или давање у закуп грађевинског земљишта спроводи се путем јавног огласа или јавним надметањем.

Размена непокретности се такође сматра отуђењем грађевинског земљишта.

Тржишна вредност грађевинског земљишта се утврђује у складу са законом којим се уређује јавна својина.

Државну помоћ у конкретном случају представља вредност отуђеног грађевинског земљишта, односно разлика закупа који се даје по цени испод тржишне цене, односно вредност укупног закупа ако се даје без закупнине.

*Поступак отуђења и давања у закуп грађевинског земљишта у јавној својини испод тржишне цене, односно закупнине или без накнаде*

Отуђење или давање у закуп грађевинског земљишта у јавној својини испод тржишне цене, односно закупнине или без накнаде, на коме је власник аутономна покрајина, односно јединица локалне самоуправе, спроводи орган кога одреди аутономна покрајина, односно јединица локалне самоуправе, у складу са Законом и овом уредбом.

Предмет отуђења, односно давања у закуп испод тржишне цене, односно закупнине или без накнаде је катастарска парцела, односно катастарске парцеле неизграђеног грађевинског земљишта.

Ако је пре отуђења потребно спровести препарцелацију, односно парцелацију, заинтересовани субјект може финансирати израду пројекта препарцелације, односно парцелације, уз сагласност власника грађевинског земљишта у јавној својини. У случају да заинтересовани субјект не буде изабран као најповољнији понуђач, трошкове поступка препарцелације, односно парцелације том субјекту надокнађује најповољнији понуђач.

*Услови и начин отуђења и давања у закуп грађевинског земљишта у јавној својини испод тржишне цене, односно закупнине или без накнаде*

Отуђење грађевинског земљишта у складу са одредбама Уредбе може се спровести под условом да је то грађевинско земљиште намењено за изградњу, у складу са важећим планским документом, на основу кога се могу издати локацијски услови и грађевинска дозвола за:

1) објекат у функцији реализације инвестиционог пројекта којим се унапређује локални економски развој

2) објекат који је намењен за социјално становање, у складу са законом којим се уређује социјално становање или изградњу објеката за потребе обављања послова из надлежности државних органа, односно органа аутономне покрајине или органа јединице локалне самоуправе или објеката у обавезној јавној својини и да је инвеститор тог објекта Република Србија, аутономна покрајина, односно јединица локалне самоуправе

3) објекат који је у функцији обављања комуналне делатности, у складу са законом којим се уређује комунална делатност

Јединице локалне самоуправе које на својој територији имају више од 100.000 становника, могу отуђити грађевинско земљиште у индустријским зонама по цени која је мања од тржишне цене или отуђити грађевинско земљиште без накнаде, за изградњу објеката којима се унапређује локални економски развој, као и објеката за обављање услуга у области информационо комуникационих технологија које могу бити предмет међународне трговине.

Стицалац права својине на грађевинском земљишту дужан је да у року од три године од дана судске овере Уговора о отуђењу грађевинског земљишта, на свака два ара отуђеног грађевинског земљишта, запосли најмање једно лице на неодређено време.

Износ умањења тржишне вредности цене, за пројекте локалног економског развоја, не може бити већи од очекиваног износа увећања јавних прихода по основу реализације тог пројекта, односно инвестиције, у периоду од пет година од почетка реализације пројекта, односно инвестиције.

За пројекте економског развоја ако се отуђење врши прикупљањем понуда јавним огласом, пре подношења захтева за давање претходне сагласности за отуђење грађевинског земљишта у јавној својини по цени која је мања од тржишне цене или за отуђење грађевинског земљишта у јавној својини без накнаде, јединица локалне самоуправе је дужна да сачини елаборат о оправданости.

За пројекте економског развоја, ако се отуђење грађевинског земљишта врши непосредном погодбом, пре подношења захтева за давање претходне сагласности за отуђење предметног грађевинског земљишта, јединица локалне самоуправе је дужна да сачини елаборат о оправданости.

Захтев за давање претходне сагласности за отуђење грађевинског земљишта у складу са овом уредбом, подноси надлежни правобранилац, односно други орган који заступа јединицу локалне самоуправе.

Влада одлучује о захтеву на предлог Комисије.

На предлог Комисије, Влада доноси акт којим се даје претходна сагласност на отуђење грађевинског земљишта у јавној својини по цени која је мања од тржишне цене или на отуђење грађевинског земљишта у јавној својини без накнаде или акт којим се одбија давање сагласности.

*Остваривање јавно-приватног партнерства*

Ради остваривања јавно-приватног партнерства, неизграђено грађевинско земљиште у јавној својини може се дати у закуп без накнаде приватном партнеру на рок на који је закључен јавни уговор, на начин и под условима садржаним у Закону о јавно - приватном партнерству и концесијама ("Службени гласник РС", број 88/11).

**4.3.2.2. Давање у закуп јавне својине**

Закон о јавној својини („Службени гласник РС”, бр. 72/11, 88/13, 105/14, 104/16 – др. закон, 108/16 и 113/17) уређује под којим условима Република Србија, аутономна покрајина и јединица локалне самоуправе могу давати непокретности у закуп, односно на коришћење. Давање непокретности у закуп, односно на коришћење реализује се у складу са Уредбом о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда ("Службени гласник РС", број 16 од 5. марта 2018)

Овом уредбом ближе се уређују услови прибављања и отуђења непокретности непосредном погодбом, давања у закуп ствари у јавној својини, услови прибављања других имовинских права у корист Републике Србије, аутономне покрајине и јединице локалне самоуправе, као и уступања искоришћавања других имовинских права чији је носилац Република Србија, аутономна покрајина и јединица локалне самоуправе, као и поступци јавног надметања и прикупљања писмених понуда.

Државну помоћ у конкретном случају представља разликu закупа који се даје по цени испод тржишне цене, односно вредност укупног закупа ако се даје без закупнине.

Канцеларија за локални економски развој и пројекте ће у складу са Законом о улагањима и дефинисаним надлежностима промовисати могућности за коришћење расположивих средстава у складу са Уредбом о условима, начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности, пружати административно-техничку и стручну подршку заинтересованим улагачима у процесу доношења одлуке и реализације инвестиција које могу бити подржане у складу са Уредбом.

**4.3.3. Израда Одлуке о мерама за подстицање конкурентности локалне самоуправе Града Ниша у привлачењу улагања**

Чланом 17. Закона о улагањима („Службени гласник РС“, бр.89/2015 и 95/2018) је предвиђено да надлежни орган јединице локалне самоуправе инструментима локалне развојне политике подстиче привлачење улагања, брине о постојећим улагањима и њиховом проширењу, броју и укупној вредности улагања и квалитету улагача, примењује стандарде повољног пословног окружења и доноси одлуке о мерама за подстицање конкурентности локалне самоуправе у привлачењу улагања.

Мере за подстицање конкурентности из члана 17. Закона о улагањима садрже нарочито следеће елементе:

1) опредељивање органа, као јединице за подршку улагањима из члана 15. овог Закона

2) јачање аналитичке основе за прецизније и на подацима засновано креирање развојних политика, инструмената и мера у области локалног економског развоја

3) успостављање транспарентних механизама сталне комуникације и сарадње са привредом

4) поједностављивање локалних процедура за реализацију улагања

5) уравнотежавање локалног тржишта рада

6) развој комуналне и локалне економске инфраструктуре

7) коришћење информационе и комуникационе технологије у циљу остваривања ефикасније комуникације

8) прописивање локалних олакшица и подстицаја на основу локалних стрaтешких докумената.

Стандарде повољног пословног окружења одређује министар надлежан за послове привреде.

У складу са чланом 20. Закона о улагањима, јасно су дефинисани субјекати подршке улагањима, а један од субјеката је и јединица локалне самоуправе преко јединице за локални економски развој и подршку улагањима.

Одлуком о Канцеларији за локални економски развој и пројекте (''Сл.лист Града Ниша'', бр.39/2017) чланом 2. је уређен делокруг рада Канцеларије која између осталог обавља послове припрема и спроводи мере за подстицање конкурентности локалне самоуправе кроз иницирање, припрему, спровођење и управљање инструментима локалне развојне политике; пружа стручну помоћ и подршку улагачу у реализацији улагања, припрема и спроводи одлуку о мерама за подстицање конкурентности локалне самоуправе у привлачењу улагања.

Улагање од посебног значаја за Републику Србију јесте улагање чијим би се спровођењем битно утицало на унапређење конкурентности привредне гране или сектора у Републици Србији или њен равномеран регионални развој или којим се у основна средства корисника средстава улаже најмање пет милиона евра или отвара више од 500 нових радних места повезаних са инвестиционим пројектом ако се улагање реализује у јединици локалне самоуправе која се разврстава у приву или другу групу према степену развијености, или којим се у основна средства корисника улаже више од два милиона евра или се отвара више од 100 нових радних места повезаних са инвестционим пројектом, ако се улагање реализује у јединици локалане самоуправе која се разврстава у трећу или четврту групу према степену развијености, односно у девастирано подручје.

Улагање од посебног значаја је и улагање које се реализује на територији једне или више јединица локалне самоуправе и подстиче реализацију заједничких развојних приоритета једне или више јединица локалне самоуправе у финкцији повећања нивоа њихове конкурентности, као и улагање на основу усвојених билатералних споразума.

Град Нишинструментима локалне развојне политике подстиче привлачење улагања, а они представљају начин на које се државна помоћ додељује одређеном привредном субјекту, односно начин на који се одређена државна помоћ остварује и спроводи.

Тренутно су различитим одлукама Града Ниша дефинисани механизми и могућности за коришћење финансијских подстицаја на територији Града Ниша у погледу плаћања локалних такси, накнада и доприноса. Доношењем одлуке о мерама за подстицање конкурентности локалне самоуправе у привлачењу улагања на првом месту биће дефинисани сви расположиви подстицаји, врсте помоћи на локалном нивоу, врсте улагања према значају и остали инструменти и мере за подршку унапређивању конкурентности из Одлуке.

Канцеларија за локални економски развој и пројекте, као дефинисани субјекат подршке улагањима, у складу са Законом о улагањима, истовремено промовише распоређивање средстава, пружа административно-техничку и стручну помоћ и надлежна је за припрему и спровођење Одлуке о мерама за подстицање конкурентности локалне самоуправе у привлачењу улагања.

**4.3.4. Директне инвестиције**

Град Ниш је, као један од могућих начина достизања циљева локалног економског развоја, изабрао и привлачење инвестиција захваљујући повољном географском положају, квалификованој радној снази, планској документацији, инфраструктури али и ефикасној администрацији. У складу са Законом о улагањима послове јединице за локални економски развој и подршку улагањима обавља Канцеларија за локални економски развој и пројекте која је на себе преузела све професионалне и оперативне послове у вези са стварањем услова за привлачење нових инвестиција, прикупљањем информација које се тичу локалног инвестиционог амбијента, промоцијом инвестиционих потенцијала града, директном подршком реализацији инвестиционих пројеката али и постинвестиционом подршком (aftercare). Поред послова на идентификацији, прикупљању свих неопходних информација, вођења база података, локација, реализованих инвестиција и инвестиција у поступку реализације, Канцеларија за локлани економски развој и пројекте, када су потенцијалне инвестиције у питању, улаже исту енергију и рад као код пројеката који су у реализацији што значи да је Канцеларија у обавези да одговори на сваки упит, прикупи све информације о потенцијалним локацијама, припреми све информације о поступку, трошковима и евентуалним подстицајима за реализацију, организује време за посету, обилазак, презентује инвестиционе потенцијале града и др.

Успешност досадашње сарадње са инвеститорима најбоље се огледа у броју отворених нових радних места, као и у максимално скраћеном времену потребном за реализацију greenfield и brownfield инвестиција. Она се реализује кроз константну комуникацију инвеститора и Града, што укључује сарадњу са свим надлежним управама и службама, јавним предузећима и Националном службом за запошљавање.

Фебруара 2020. године ''Financial Times fDi'' магазин је објавио ранг листу финасијских, економских и бизнис потенцијала градова и региона Европе.

Град Ниш направио је помак у односу на 2018. и званично се нашао на 6. месту малих европских градова будућности 2020/2021. у категорији статегија развоја. На овој листи најперспективнијих градова Ниш се нашао на основу својих потенцијала, евидентног раста страних инвестиција и квалитне подршке Града локалном економском развоју и инвестицијама, кроз Канцеларију за локални економски развој и пројекте. Иза овог престижног признања и резултата који су до њега довели, стоји вишегодишњи континуирани рад и подршка Канцеларије и институција локалне самоуправе као и значајна подршка Републике Србије.

Град Ниш један је од 5 градова у Србији који су изабрани за прве „Шампионе локалног развоја“, на конкурсу који је спровео НАЛЕД, у циљу избора најбољих пракси локалних самоуправа. Овим избором је Град добио потврду да је реформисао своју администрацију и применио нове моделе и приступе у раду, у циљу унапређења квалитета живота у локалној заједници, подизања нивоа услуга грађанима, привлачења нових инвестиција, успостављања партнерског односа са постојећом привредом, подстицања предузетништва и развоја локалне привреде.

У 2019. години Град Ниш био je номинован од стране ЕMERGING EUROPE Leader’s Meeting and Awards у категорији привлачења директних страних инвестиција и нашао се у најужем избору TOP 10 градова у Европи.

Престижну позицију Град Ниш заслужио је захваљујући, пре свега, до сада успешно реализованим инвестицијама и изградњом нових фабрика у којима је посао нашло близу 10.000 радника, уз још око 4.000 нових радних места у периоду до коначне реализације пројеката.

Град Ниш и Канцеларија за локални економски развој и пројекте тренутно раде на више од 70 потенцијалних инвестиционих пројеката.

У току је реализација пројеката као што су:

1. **Integrated MicroElectronics Incorporated (IMI)**

Компанија са Филипина IMI се бави састављањем микроелектронских компоненти, превасходно за аутомобилску индустрију.

Инвеститор је, уз помоћ Владе РС и Града Ниша, покренуо производни погон и запослио 200 радника (од планираних 1.250 у наредних 10 година).

Објекат је отпочео пробни рад септембра 2018. године.

Након техничког прегледа инвеститор је августа 2019. године прибавио употребну дозволу и у наредном периоду ће, по плану и према динамици компаније, као и на основу обавеза које су преузете у меморандуму, запослити нове раднике.

У 2020. години Канцеларија за локални економски развој и пројекте - Сектор за подршку улагањима и унапређење пословног окружења радиће на охрабривању за проширење постојећих активности, стварању услова за диверсификацију постојеће производње, укључивању постојећих малих и средњих предузећа (МСП) у ланце добављача инвеститора, решавању текућих проблема у пословању (рад на бољој организацији јавног превоза, изградњи аутобуских стајалишта, иницирање акција које су везане за помоћ заједници, остваривање сарадње на промоцији инвестиционих потенцијала ЈЛС).

1. **Johnson Electric**

Привредно друштво Johnson Electric d.o.o. Niš, са седиштем у Хонг Конгу, основано је 2013. године. Johnson Electric група је глобални лидер у производњи електро мотора, актуатора, покретачких подсистема и повезаних електро-механичких компоненти. Производи ове компаније нашли су примену у великом броју индустрија укључујући аутомобилску индустрију, паметно мерење, индустрију за израду медицинских уређаја, пословну опрему, кућне уређаје, вентилацију, белу технику, електричне алате и опрему за травњаке и башту. Компанија упошљава преко 40.000 људи у више од 22 земље широм света.

На локацији у радној зони ''Север'' I фаза je успешно реализованa и изграђена фабрика површине 15.000 м², партерно уређење, ограде, паркинг простор и саобраћајнице а запослено је 1050 радника.

Инвеститор је започео реализацију II фазе, доградио постојећи објекат који сада има укупну површину од 25.000м², где је тренутно запослено око 1900 радника.

Такође, у оквиру II фазе на суседној локацији инвеститор је завршио имовински поступак и изградио гасификациону станицу течног азота, надстрешницу за бицикле и завршио спољње партерно уређење. У току је израда документације за издавање локацијских услова и грађевинске дозволе за нову фабрику од 14.200м².

Укупна вредност инвестиције је 50.000.000,00 € у наредних 5 година a планирано је запошљавање 2.400 радника (укупно 3.400 радника до 2020. године).

Како би се омогућила коначна реализација II фазе, у наредном периоду Град Ниш ће кофинансирати измештање постојеће канализације са парцеле инвеститора (финасирање и израда пројектне документације), доградити тротоаре и организовати нове линије градског превоза.

И у 2020. години Канцеларија за локални економски развој и пројекте - Сектор за подршку улагањима и унапређење пословног простора радиће на охрабривању за проширење постојећих активности, стварању услова за диверсификацију постојеће производње, укључивању постојећих малих и средњих предузећа (МСП) у ланце добављача инвеститора, решавању текућих проблема у пословању (рад на бољој организацији јавног превоза, изградњи аутобуских стајалишта, иницирање акција које су везане за помоћ заједници, остваривање сарадње на промоцији инвестиционих потенцијала ЈЛС).

1. **Leoni**

Оснивач је LEONI BORDNETZ – SYSTEME GMBH из Немачке. Тренутно је запослено 5.000 радника у фабрикама у Прокупљу и Дољевцу, док је у фабрици у Нишу тренутно запослено 1.895 радника.

Фабрика у Нишу се бави производњом кабловских сетова за купца BМW, производњом електричних уређаја и склопова. Вредност инвестиције је 22.000.000,00 €, док се предвиђа да укупан број запослених у Нишу достигне 2.200.

Инвеститору је издата дозвола за пробни рад, а фабрика је почела рад у априлу 2018. године. У 2019. години инвеститор је прибавио употребну дозволу.

Према Закључку Владе РС број 05-312-10278/2018 од 02.11.2018. године, Град Ниш је израдио пројектно-техничку документацију за измештање два постојећа надземна и изградњу два нова електроенергетска 35 kV вода, на локацији јужно од саобраћајнице Димитрије Туцовића, у окружењу фабрике чиме би се створили услови за реализацију пројекта изградње новог производног погона и радови отпочели октобра 2019. године. Рок завршетка радова до марта 2020. године.

Поменутим Закључком Владе РС поред недостајуће инфраструктуре у наредном периоду радиће се и на припреми документације и изградњи неопходне трафо станице 35/10кV што би омогућило прикључење нове фабрике али и оспособило ширу индустријску зону која би омогућила долазак других потенцијалних инвеститора на овом подручју.

Закључком Владе РС обезбеђена су финансијска средства у Програму пословања ''Електропривреде Србије'' за измештање два постојећа надземна и изградњу два нова електроенергетска вода као и трафо станице у износу од 89.473.562,54 динара.

Такође, у наредном периоду радиће се и на изградњи недостајуће инфраструктуре и изградње ТС како би се обезбедио прикључак на парцели на којој ће у марту 2020. године почети изградња производног објекта кинеске компаније ''Xingyu''.

Планирано је да у овој години Канцеларија за локални економски развој и пројекте - Сектор за подршку улагањима и унапређење пословног окружења ради на охрабривању за проширење постојећих активности, стварању услова за диверсификацију постојеће производње, укључивању постојећих малих и средњих предузећа (МСП) у ланце добављача инвеститора, решавању текућих проблема у пословању (рад на бољој организацији јавног превоза, изградњи аутобуских стајалишта, иницирање акција које су везане за помоћ заједници, остваривање сарадње на промоцији инвестиционих потенцијала ЈЛС).

1. **Zumtobel Group**

Zumtobel Group из Аустрије jедна je од водећих компанија у области иновативних решења за расвету и производњу пратећих компоненти. Са међународним брендовима Thorn, Tridonic и Zumtobel, acdc i Reiss, својим клијентима широм света нуди широк спектар производа и услуга.

Фабрика у Нишу површине 40.000 m² почела је пробни рад и производњу септембра 2018. године. Тренутно је запослено 420 радника од укупно планираних 1.100 радних места.

Вредност инвестиције износи 30.000.000,00 €.

У наредном периоду очекују се активности на прибављању употребне дозволе за објекат као и радови на саобраћајници источно од комплекса фабрике.

Инвеститор ''Tridonic GmbH&Co KG'', део Zumtobel групе је Развојнoj агенцији Србије поднео Пријаву за доделу средстава подстицаја који се односи на реализацију новог инвестиционог пројекта у Граду Нишу.

Вредност инвестиције је 500.000,00 €.

Планирано је запошљавање 400 запослених на неодређено време.

Градско веће донело је Решење дана 28.12.2019. године о утврђивању пројекта TRIDONIC од посебног значаја за Град Ниш.

У оквиру постојеће фабрике отпочела је рад компанија ''Tridonic'' а инвеститор најављује проширење и доградњу постојећег објекта у источном делу парцеле на чему ће се радити у наредном периоду уз по подршку Каанцеларије на реализацији овог новог пројекта.

У току ове године Канцеларија за локални економски развој и пројекте - Сектор за подршку улагањима и унапређење пословног окружења наставиће да ради на охрабривању за проширење постојећих активности, стварању услова за диверсификацију постојеће производње, укључивању постојећих малих и средњих предузећа (МСП) у ланце добављача инвеститора, решавању текућих проблема у пословању (рад на бољој организацији јавног превоза, изградњи аутобуских стајалишта, иницирање акција које су везане за помоћ заједници, остваривање сарадње на промоцији инвестиционих потенцијала ЈЛС).

**5) XINGYU Automotive Lighting**

Инвеститор из Кине планирапроизводњу ЛЕД расвете фарова за познате аутомобилске произвођаче. Вредност greenfield инвестицијe износи 30.000.000,00 € а планирано је запошљавање до 2.000 радника у току петогодишњег периода.

Локацијска дозвола за изградњу фабрике је издата у фебруару, а почетак изградње планиран је за март 2020. године.У наредном периоду очекују се активности на подршци реализације овог пројекта. У току је процедура израде пројектне документације након чега следи прибављање дозволе за изградњу.

Иницијатива о предлогу да се пројекат прогласи пројектом од националног значаја упућена је децембра 2019. године Влади Републике Србије на одлучивање.

**6) Spintec Precision**

Инвеститор ''Spintec Precision'' из Хонг Конга започео је производњу металних делова и зупчаника за потребе компаније ''Johnson Electric''.

У комплексу фабрике ''Јастребац'' инвеститор је у поступку лизинга изнајмио складиште површине 1.250 м² са припадајућом земљом на две године са могућношћу продужетка и куповине објекта и земљишта.

Вредност инвестиције је 6.600.000,00 € а реализоваће се у III фазе.

I – II фаза: опремање локације и реконструкција - изнајмљивање постојећег објекта.

III фаза: изградња додатних 3.000 м² за проширење капацитета.

На основу апликационог формулара одобрене су субвенције у вредности од 480.000,00 €.

Планирано је запошљавање 100 радника у I фази, а производња је започела у I кварталу 2019. године.

У наредном периоду, очекује се израда пројекта парцелације према важећем урбанистичком плану и додатно инфраструктурно опремање и проширење капацитета.

**7) Fази D.O.O.**

Домаћа компанија за производња електронских уређаја, софтверских производа и ЛЕД дисплеја. У радној зони Север послују у објекту који је у својини компаније.

Због проширења капацитета започет је поступак куповине суседне парцеле и започетог објекта.

У току је решавање имовинских односа и укњижба у Републичком геодетском заводу – Служби за катастар непокретности.

У наредном периоду очекује се реализација пројекта и формирање нове грађевинске парцеле - препарцелација, израда пројектно – техничке документације и прибављање свих неопходних дозвола за реконструкцију и доградњу постојећих објеката ради спајања у једну целину.

Вредност инвестиционих радова: 500.000,00 до 1.000.000,00 €.

**8) Милшпед**

Домаћа компанија ''Милшпед'' планира у наредном периоду изградњу логистичке развојне зоне на аеродрому и интермодалног логистичког центра.

Вредност инвестиције оквирно треба да износи 12.000.000,00 €.

Компанија у свом власништву има више катастарсих парцела југозападно од аеродрома према Поповцу где ће формирати комплекс.

Инвеститор жели да реализује пројекат у три фазе:

* Изградња интермодалног терминала за контејнере (I фаза),
* изградња магацинског простора од 15.000 м² (II фаза),
* изградња складишног простора од 15.000 м² са колосеком (III фаза).

Јануара 2020. године усвојен је План детаљне регулације за предметно подручје.

У наредном периоду очекује се спровођење плана и издавање неопходних дозвола за изградњу.

**9) Delta Real Estate**

Крајем 2019. године компанија ''DELTA'' започела је уклањање постојећих објеката а 19.02.2020.положен је и камен темељац за изградњу модерног тржног центра ''Delta Planet'' површине 40.000 м², као и објекте за пословање и становање на простору бившег комплекса ''Ниш експрес''.

Инвестиција, вредна 55.000.000,00 €, према плану инвеститора, почеће да се реализује изградњом објекта ТЦ ове године а завршетак се очекује наредне 2021. године.

Грађевинска дозвола издата је 15.05.2019. године, извршена је пријава радова и регулисане обавеза у вези доприноса за уређење градског грађевинског земљишта у износу од око 200.000.000,00 динара.

У склопу недостајуће инфраструктуре, односно реализацијом Програма изградње са финансијским планом за 2019. годину на Булевару Немањића који тангира будући комплекс, у наредном периоду Град Ниш ће започети радове на решавању ефикаснијег саобраћаја изградњом кружног тока.

**10) Clean Earth Capital**

Америчка компанија CLEAN EARTH CAPITAL реализује пројекат изградње станова за припаднике снага безбедности према Уговору и Анексу уговора са Министарством одбране Републике Србије и Града Ниша. Део пројекта је реализован - три ламеле са стамбеним јединицама (око 7.000 м²) и партерним уређењем су, према Уговору, у својини Града Ниша, а у наредном периоду планира се пренос истих на Министарство одбране, као и даља изградња према утврђеној динамици.

Инвестициона вредност пројекта ''Нови Ниш'' је 167.000.000,00 €.

До сада, инвеститор је уложио око 8.500.000,00 €.

Такође, инвеститор је прибавио неопходне дозволе за остале ламеле чија је изградња у току. На основу Уговора и Анекса уговора, до априла 2021. године инвеститор има обавезу да испоручи Граду 21.000 м² бруто грађевинске површине стамбеног простора.

Инвеститор је прибавио дозволе за изградњу других садржаја у оквиру комплекса и то за тржни центар и пословну кулу.

У децембру 2019. усвојене су пете измене и допуне Плана генералне регулације општине Палилула - прва фаза чиме ће се створити бољи услови за регулацију саобраћаја изградњом два кружна тока и проширење улице Војводе Путника која тангира овај комплекс што ће бити реализовано у склопу недостајуће инфраструктуре, односно реализацијом Програма изградње са финансијским планом за 2019. годину. Радови ће отпочети у току 2020. године.

**11) Мотел Наис**

Инвеститор је завршио прву фазу- изградњу туристичко - рекреативног комплекса.

Вредност инвестиције је 18.000.000,00 €.

Инвеститор (конзорцијум) и Град Ниш су финансирали израду Плана детаљне регулације туристичко - рекреативног комплекса ''Наис I и II'' (вредност: 2.500.000,00 динара).

Очекује се даља реализација пројекта II фазе по урбанистичком плану, а планирано је да у наредној години Канцеларија за локални економски развој и пројекте пружи подршку у решавању текућих проблема у пословању (рад на бољој организацији јавног превоза, изградњи аутобуских стајалишта, боље организације саобраћаја).

**12) XXXL Lesnina & Momax**

Компанија послује у области трговине и пословања. Инвестиција се односи на изградњу пословно - трговинског објекта. Вредност инвестиције 15.000.000,00 €.

Инвеститор у свом власништву има земљиште северно од ''ЕКО'' пумпе које належе на Булевар Николе Тесле.

Површина планираног објекта је око 30.000 м².

Урбанистички пројекат за урбанистичко - архитектонску разраду локације за изградњу пословно - трговинског објекта на Булевару Николе Тесле усвојен је и потврђен 30.01.2019.

Завршен је процес провођења парцелације и уписа у Републички геодетски завод и решени имовински односи.

У току 2020. године очекују се активности на прибављању свих неопходних дозвола за изградњу објекта и израда техничке документације. Почетак изградње планиран је за 2021.годину.

**13) Casa Grande**

Домаћа компанија ''Casa Grande'' после 20 година на тржишту и изградње малопродајног објекта на Булевару Св. Цар Константин планира изградњу и магацинског објекта површине 1.500 м² на парцели од 22 aрa. Компанија се бави производњом и продајом намештаја.

Вредност инвестиције је 50.000.000,00 динара.

Након усвојеног урбанистичког пројекта од стране стручне Комисије за планове града Ниша, инвеститор је кренуо у реализацију пројекта и израдио пројектно – техничку документацију, добио све неопходне дозволе за изградњу.

Објекат је крајем 2019. године изграђен и прикључен на комуналну инфраструктуру а тренутно је у поступку технички преглед.

У првом кварталу 2020. године објекат ће почети рад.

**14) Credo**

Словачки инвеститор ''Credo'' планира изградњу мини хидроелектране у Сићеву на локацији ''Бањица''.

Израђен је План детаљне регулације за грађевинско подручје уз инфраструктурни коридор и реку Нишаву на потезу Сићевачке клисуре и усвојен на седници Скупштине града 26.12.2018. године.

Даља реализација пројекта "Бањица" је у току а након усвојеног плана инвеститор је поднео захтев за услове од ЕПС-а. Очекује се издавање услова и наставак процедуре у току наредног периода.

**15) Eлектропривреда Србије**

Инвеститор ''Eлектропривреда Србије'' планира реконструкцију електране ''Сићево''. Израђен је План детаљне регулације за грађевинско подручје уз инфраструктурни коридор и реку Нишаву на потезу Сићевачке клисуре који је усвојен на седници Скупштине града 26.12.2018. године.

Према програму инвеститора у наредном периоду се очекује почетак реализације пројекта – прибављање неопходних дозвола и почетак радова.

**16) OIP doo,** IT подршка осигуравајућим кућама и консултантске услуге.

Компанија послује од новембра 2017. године у склопу ЕИ Ниш у објекту DAREX - а.

Други део инвестиционог пројекта:  
- вредност инвестиције 1.000.000 евра  
- запошљавање 190 радника

- инвеститор отпочео радове крајем 2019. године  
- планирани завршетак радова до краја маjа 2020.

Потписан уговор са инвеститором објекта у изградњи на Булевару Немањића од кога је компанија купила објекат уз одређену адаптацију за своје намене.

**17) BC BETTER COLLECTIVE**

Компанија послује у нашем граду од новембра 2016. године. Стартовали су са троје запослених, а сада запошљавају 108 програмера са тенденцијом сталног проширења броја запослених. Канцеларија за локални економски развој и пројекте је активно учествовала у реализацији фаза пројекта, тако да је крајем 2019. године завршен процес пројекта везаног за нове просторије у центру градa на последњем спрату робне куће H&M.Планирано је да у наредној години Канцеларија за локални економски развој и пројекте - Сектор за подршку улагањима и унапређење пословног простора радиће на охрабривању за проширење постојећих активности, решавању текућих проблема у пословању.

**18) QUALIS Electronics – SIE**

**QUALIS Electronics** д.о.о. заинтересовано је за изградњу фабрике на greenfield локацији у индустријској зони Доње Међурово у Нишу (локација бившег инвеститора Dytech из Италије). Са власником бившег инвеститора, фирмом Sumi Rico Јапан већ је сачињен предуговор чиме је потврђена намера за инвестицију у објекат површине 9.253,21 м².

За реализацију инвестиције је неопходно земљиште које је у власништву Града у индустријској зони Доње Међурово у Нишу (локација бившег инвеститора Dytech из Италије) површине 25.827 м² без накнаде или по повољнијој цени од тржишне како би инвестиција била економски исплатива, а граду Нишу, са друге стране, донела бенефит кроз новог послодавца који ће обезбедити додатно запошљавање и приходе Нишу. Уз земљиште, потребна је и сва неопходна инфраструктура и недостајуће дозволе у најкраћем могућем року. Фебруара 2020. године на седници Градског већа усвојен је Закључак којим се налаже Канцеларији за локални економски развој и пројекте да у сарадњи са инвеститором уради предлог Елабората о отуђењу грађевинског земшишта у јавној својини без обавеза плаћања накнаде, након чега следи евентуално усвајање на Скупштини Града.

**19) БК Тесла**

Инвеститор БК Тесла потписао је са Градом Меморандум о разумевању 23.01.2020. године.

Компанија жели да инвестира на локацији ''Лозни калем'' у Нишкој Бањи и изгради пословно-туристички центар, са садржајем сајамско–трговинске, спортско-рекреативне и стамбено–резиденцијалне намене у пратњи постојећих бањских садржаја.

Очекују се даљи кораци у реализацији овог пројекта.

**20) SUPERNOVA**

Аустријска компанија која у својини поседује око 31.590м² земљишта на угу Булевара Никола Тесла и Булевара Хероја са Кошара.

Ова компанија инвестира у послове са непокретностима преко 20 година и има преко 105 реализованих пројеката у Европи.

Инвеститор се новембра 2018. године Градоначелнику Ниша и Канцеларији за локални економски развој и пројекте обратио Писмом о намерама.

Компанија је заинтересована за изградњу тржног центра, вредност инвестиције је преко 12 милона евра а планирано је запошљавање 400 радника, индиректно више од 1.000.

Жеља инвеститора је да изврши размену непокретности са градом или купи градско земљиште како би формирао јединствени комплекс.

Усвојен је План генералне регулације што је био услов да се отпочне са преговорима око решавања имовинских односа са Градом.

Инвеститор је отпочео израду урбанистичког пројекта са предлогом парцелације и ради Студију регулације саобраћаја.

Инвеститор је веома заинтересован за реализацију пројекта а комуникација са Канцеларијом за локални економски развој и пројекте се одвија на дневном нивоу. Очекује се током 2020.године даља реализација пројекта.

**21) PHILLIP MORRIS**

По захтеву компаније Phillip Morris у првом кварталу 2020. године образоваће се Пројектни тим за пружање стручне помоћи улагачу у реализацији нових инвестиција. Административно – техничкиу подршку пројектном тиму пружаће Канцеларија за локални економски развој и пројекте.

Планирано је да у овој години Канцеларија за локални економски развој и пројекте - Сектор за подршку улагањима и унапређење пословног оокружења ради на охрабривању за проширење постојећих активности, стварању услова за диверсификацију постојеће производње као и решавању текућих проблема у пословању.

**22) OLIMPIAS/BENETTON**

Планирано је да у овој години Канцеларија за локални економски развој и пројекте пружи подршку решавању вишегодишњег нерешеног статуса власништва над земљиштем у комплексу инвеститора (поступак конверзије), на охрабривању за проширење постојећих активности и решавању текућих проблема у пословању.

**4.3.5. Потенцијалне инвестиције**

1. **CTP INVEST**

Компанија која се бави развојем и изградњом индустријских објеката, логистичких паркова и земљишта.

Планирају куповину земљишта за изградњу у Граду и довођење клијената (интернационалних компанија) који би се бавили производним и логистичким делатностима у Граду за чије потребе изграђују модерне објекте за рентирање. Планирају изградњу објекта 16.000м². У току је даља реализација пројекта.

1. **Потенцијални инвеститор из Кине**

Потенцијални инвеститор, заитересован за покретање производње комутатора, лагера, вијачне робе и малих зупчаника за аутомобилску индустрију.

Инвеститор је обишао brownfield локацију - производну халу. Од стране Града и КЛЕРП-а пружене све релевантне информације у вези са пословањем у Србији, упућен модел Писма о намерама и дате све инструкције инвеститору за предметну локацију. КЛЕРП је припремио и послао презентацију са brownfield објектима који су сфера њиховог интересовања.

Са консултантском кућом која их заступа нови преговори и даља реализација пројекта.

1. **Потенцијални инвеститор из Италије**

Потенцијални инвеститор из Италије заинтересован за greenfield локацију од 3 ха, а потенцијално brownfield закуп или куповину уз могућу реконструкцију постојећег објекта. Планиран број запослених је 100 радника.

Планирана реализација пројекта – изградња објекта у три фазе:

I фаза 3.000 м2

II фаза 6.000 м2

III фаза 10.000 м2

Инвеститор је обишао неколико локација на територији града а од стране Канцеларије за локални економски развој и пројекте послата је презентација са потенцијалним локацијама. У наредном периоду очекује се одговор инвеститора и предузимање даљих корака.

1. **SrbTec потенцијални инвеститор из Немачке**

Србтек је компанија из Ниша која је испостава Немачке компаније из Дрездена. Баве се производњом роботизованих система са камерама које се користе у различитим сферама. У преговорима су за броwнфиелд локације Алтина и Мдгит и индустријској зони запад.

1. **Потенцијални инвеститор из Грчке**

Потенцијални инвеститор са Крита из области прехрамбене индустрије, заинтересован за отварање фабрике за производњу и дистрибуцију својих производа - посебно печеног хлеба у нашем Граду.

У току су преговори око формирања асоцијације и сарадње Града Хание на Криту и Града Ниша као и реализација потенцијалне инвестиције. Одржано низ састанака у току пролећа и лета 2019, задњи 31.07.2019. у КЛЕРП-у и потом обилазак потенцијалних локација 01.08.2019. године. Ивана М.,Фрипак, Делта, Т пропертиес, Поморавље.

Инвеститор је посетио Град 15.10.2019. године. Одржан је састанак код Градоначелника, обилазак локација и посета локалним фирмама које се баве производњом хлеба. Даљи кораци у реализацији инвестиције су у току.

1. **Потенцијални инвеститор из Мађарске**

После посете Кечкемету наше делегације, узвратна посета, 21.- 22.10. 2019. делегације заменика Градоначелника Града Кечкемета, председника привредне коморе са привредницима и декана факултета.

Планирани разни облици научно технолошке сарадње са различитим облицима улагања у наш град.

1. **Потенцијални инвеститор из Турске DT technology group**

Компанија из ИТ сектора. Састанак и презентација у градској кући 15.01.2020. године. Повезивање и разговори о могућим облицима сарадње. Састанку су присуствовали Градонацелник, директори РПК и НТП-а, саветник Градоначелника, председник пословно - економског савета и представници Клер--а. Најављени нови кораци, улагања у ИТ сектор и облици сарадње са градом као и сарадња са Научно технолошким парком. Планиран и састанак у Влади Србије.

**8) Aslanyapi**

Потенцијална инвестиција из Турске. Инвеститор заинтересован за иградњу стамбено – пословног комплекса поред Нишаве.

Пројекат симболично назван ''Ниш на води'' а инвеститор доставио идејно решење и одржао презентацију.

За реализацију инвестиције неопходно је прилагодити урбанистичко-планске услове и решити имовинске односе како би се реализовала инвестиција.

Очекују се даљи кораци у току 2020. године.

**4.3.6. Промоција привредних и инвестиционих потенцијала**

Промоција Града Ниша и његових привредних потенцијала и у току 2020.године биће усмерена ка страним и домаћим инвеститорима, дипломатским представништвима, донаторској заједници, економским представништвима страних земаља у Србији, микро, малим и средњим предузећима и предузетницима на регионалном и локалном нивоу.

Намере је да се привлачење инвестиција представи кроз промоцију позитивних ефеката, пројеката и резултата, а све у сврху спречавања одласка младих, образованих и квалитетних људи. Истовремено, у Ниш је потребно привући квалитетан кадар из региона те је неопходно да се помаци који су направљени у Нишу, представе и у региону, не би ли наш Град био истински приказан као место у коме људи желе да живе и раде.

У оквиру активности које се односе на брендирање Града Ниша, а које су започете у 2019. и настављају се и у првих 6 месеци ове године, финансираће се следеће активности:

1. Осмишљавање и штампање промотивних материјала на српском и енглеском језику, као и осмишљавање концепта сајамског штанда у циљу промоције привредних и инвестиционих потенцијала Града Ниша.
2. Штампање и монтажа медија зида, димензија 2x3 метра
3. Израда, поставка и закуп за билборде у Нишу и у региону, у циљаним градовима, а на основу таргетираних циљних група. Димензије билборда су 4x3 метра и/или 5x2,5 метара.
4. Штампање рол апа, димензија 1x2m.
5. Управљање налозима на друштвеним мрежама, осмишљавање и реализација одговарајуће кампање на друштвеним мрежама у складу са таргетираним циљним групама у Србији и Европи, посебно у земљама и градовима до којих постоје авио-линије из Ниша, и то у најмање 50 одсто градова, као и у земљама из којих долази највећи број туриста и потенцијалних инвеститора и то најмање једна кампања месечно. Реализација кампање на веб порталима.
6. Продуцирање видео материјала у функцији реализације кампање, у трајању до 30 секунди.
7. Објављиваање ПР текстова у штампаним или електронским медијима са националном, регионалном и локалном покривеношћу, минимум два месечно, праћење промотивних активности Града Ниша и израда прес клипинга, као и организовање догађаја и конференција за новинаре.
8. Наставак обезбеђивања материјала (фотографисање и видео материјал) са свих промотивних активности, као и вођење налога на друштвеним мрежама-facebook, instagram, twitter, linkedin.

Град наставља и промоцију мера ПЛЕР-а које, у сарадњи са осталим актерима, спроводи у циљу боље обавештености корисника и власника ММСПП о унапређењу пословног окружења.

**V СРЕДСТВА ЗА РЕАЛИЗАЦИЈУ МЕРА**

Одлуком о буџету Града Ниша за 2020. годину ("Службени лист Града Ниша", број 106/2019), Финансијским планом за реализацију свих мера и активности планирана су средства у буџету Града Ниша.

За реализацију мера предвиђена су следећа средства:

- У оквиру раздела 9, који се односи на Канцеларију за локални економски развој и пројекте, на позицији 394, економска класификација 454 - ''субвенције приватним предузећима'', планирана су средства у износу од 40.000.000,00 динара, за доделу бесповратних средстава.

- У оквиру раздела 9, који се односи на Канцеларију за локални економски развој и пројекте, позиција 392, економска класификација 424 – „специјализоване услуге“, планирана су средства у износу од 4.000.000,00 динара за реализацију Форума напредних технологија.

- У оквиру раздела 9, који се односи на Канцеларију за локални економски развој и пројекте, позиција 391, економска класификација 423 - “услуге по уговору“, планирана су средства у износу од 200.000,00 динара за доделу награда најуспешнијим компанијама са територије Града Ниша.

- У оквиру раздела 9, који се односи на Канцеларију за локални економски развој и пројекте, позиција 391, економска класификација 423 –„услуге по уговору“, планирана су средства у износу од 600.000,00 динара за укључивање града Ниша у процес ресертификације општина са повољном пословном климом (NALED-ов програм сертификације).

На разделу 4 - Градска управа; програм 3-Локални економски развој; програмска активност 1501-0002 Мере активне политике запошљавања; функција 412-Општи послови по питању рада; на позицији 60; економска класификација 464 - Дотације организацијама за обавезно социјално осигурање, за реализацију пројеката са тржиштем рада одобрена су средства у износу од 40.000.000,00 динара.

**VI ОЧЕКИВАНИ ЕФЕКТИ ПРОГРАМА ЛОКАЛНОГ ЕКОНОМСКОГ РАЗВОЈА ЗА 2020. ГОДИНУ**

Преглед очекиваних ефеката по мерама:

**6.1. Подстицање конкурентности**

6.1.1. Мером подршке за ММСПП у виду државне помоћи мале вредности биће подржано око 300 привредника, што ће имати ефекте на унапређење конкурентности кроз:

- унапређење пословања и развој нових производа,

- увођење иновативности у процес производње,

- промоцију привредно-туристичких понтенцијала града.

- пренумерација

6.1.2. Организацијом 6. Форума напредних технологија вршиће се повезивање образовних институција са производним фирмама у сектору напредних технологија. Ствариће се услови за успостављање ланаца снабдевача великих, присутних компанија у Нишу и сектора ММСПП-а у циљу економског развоја, привлачења нових инвестиција и промоције града и региона и јачање овог сектора као конкурентног и перспективног дела привреде.

6.1.3. Доделом награда најуспешнијим компанијама вршиће се промоција предузетништва и најуспешнијих фирми које послују у нашем граду, уз напомену да се награде додељују на основу званичних података, као и на основу предлога релевантних институција и удружења.

6.1.4. Инвестицијом у јачање капацитета индустрије напредних технологија – подизањем капацитета Стартап Центра, доградњом зграде Електронског факултета у Нишу и изградњом Научно технолошког парка Ниш стварају се квалитетни услови за унапређење иновативности и конкурентности привреде у граду и региону.

6.1.5. Цертификацијом града Град Ниш добија прилику да се позиционира као најнапреднија ЈЛС у региону, чиме ће се квалификовати за подршку националних и међународних институција и донатора.

6.1.6. Промоцијом расположивих средстава за подстицање конкурентности из националних и међународних извора финансирања вршиће се подршка економском развоју путем широког спектра услуга. КЛЕРП ће пружати стручну помоћ у промовисању мере.

6.1.7. Унапређење и промоција туристичких потенцијала Града Ниша -унапређење туристичке инфраструктуре и објеката у циљу унапређења конкурентности града у области туристичких дестинација и повећања туристичког промета.

6.1.8. Подстицање развоја пољопривреде - модернизацијa пољопривредне производње и јачањe производне конкурентности, повећање квалитета производње, увођење нових технологија и иновација, очување производње традиционалних производа...

6.1.9. Нефинансијска подршка почетницима у пословању, коју спроводи Акредитована Регионална развојна агенција Југ, кроз пружање саветодавних услуга, обуке и менторинг, унапредиће потенцијале привредника и допринеће постизању бољих пословних резултата.

**6.2. Подстицање запошљавања**

Реализацијом ове мере биће омогућен пораст броја (само)запослених лица, броја лица са успешно положеним стручним и приправничким испитом оспособљеним за посао, броја новозапослених након истека субвенција, као и запошљавање особа са инвалидитетом под посебним условима.

**6.3. Привлачење инвестиција**

6.3.1.Промоција и примена Уредбе о одређивању критеријума за доделу подстицаја ради привлачења директиних улагања на територији Града Ниша **–** константнаподршка заинтересованим улагачима у процесу доношења одлуке и реализације инвестиција које могу бити подржане у складу са Уредбом у циљу отварања нових радних места.

6.3.2. Промоција и примена Уредбе о условима, начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак резмене непокретности - КЛЕРП ће промовисати већ постојеће механизме подршке који су прошли законом утврђену процедуру у циљу изградње објеката којима се унапређује локални економски развој и у циљу повећања запошљавања.

6.3.3. Израда Одлуке о мерама за подстицање конкурентности локалне самоуправе Града Ниша у привлачењу улагања - биће дефинисани све врсте подстицаја, врсте помоћи на локалном нивоу, врсте улагања према значају и остали инструменти и мере за подршку унапређивању конкурентности.

6.3.4. Инфраструктурно опремање локација за реализацију инвестиција – унапредиће се примарна и секундарна инфраструктура и приступ локацијама у циљу повећања конкурентности локација и побољшања услова пословања постојећих предузећа и долазак нових инвеститора.

6.3.5. Промоцијом привредних потенцијала повећаће се број заинтересованих инвеститора за улагања на територији града.

Програм локалног економског развоја Града Ниша за 2020. годину треба објавити у "Службеном листу Града Ниша".

Број:

У Нишу, године

**СКУПШТИНА ГРАДА НИША**

**ПРЕДСЕДНИК**

**Мр Раде Рајковић**

1. *Извор података: Статистички годишњак Града Ниша 2017. издавач Град Ниш, Градска управа Града Ниша, Секретаријат за привреду, Одсек за статистику и градске робне резерве*

   [↑](#footnote-ref-1)